title: Daniel Cormier

text: Strikeforcen siirryttyä Zuffan omistukseen ja lakkautettua toimintansa Zuffan toinen omistama organisaatio UFC valitsi osan entisistä ottelijoista heidän organisaatioonsa. Cormier oli yksi näistä ja otteli 20. huhtikuuta 2013 UFC:n entistä raskaansarjan mestaria Frank Miria vastaan, joka oli juuri otellut edellisessä ottelussa raskaansarjan mestaruudesta. Cormier voitti kamppailun tuomariäänin (30–27, 30–27, 30–27). Lokakuussa hän voitti myös Roy Nelsonin tuomariäänin (30–27, 30–27, 30–27).


title: Daniel Cormier

text: Cormier oli aiemmin huhtikuussa 2013 harkinnut siirtyvänsä painoluokkaa alemmaksi, kun hänen seurakaveri Cain Velasquez oli samassa painoluokassa raskaansarjassa, sekä koettuaan olevan hieman liian pieni raskaaseensarjaan. Helmikuussa 2014 Cormier otteli ensimmäisen kerran uudessa painoluokassa Patrick Cumminsia vastaan, jonka hän voitti teknisellä tyrmäyksellä ensimmäisessä erässä jo minuutin jälkeen. Toukokuussa Cormier kohtasi entisen Priden välisarjan mestarin ja myöskin olympiatason painijan Dan Hendersonin. "UFC 173" -tapahtumassa käyty kamppailu päättyi Cormierin voittoon takakuristuksella kolmannen eli viimeisen erän lopussa.


title: Daniel Cormier

text: Cormier sai tilaisuuden otella alemman raskaansarjan mestaruudesta, kun Alexander Gustafssonin oli määrä otella hallitsevaa mestaria Jon Jonesia vastaan syyskuussa 2014, mutta joutui jättämään ottelun väliin revenneen nivelkierukan vuoksi. Elokuussa Jones puolestaan ilmoitti joutuvansa jättämään kamppailun väliin loukkaantumisen vuoksi. Ottelulle määrättiin uudeksi ajankohdaksi 3. tammikuuta 2015 "UFC 182" -tapahtumassa. Cormier koki uransa ensimmäisen tappion hävittyään Jonesille tuomariäänin (49-46, 49-46, 49-46). Cormier sai Jonesin tavoin Illan kamppailu bonuksen.


title: Daniel Cormier

text: Cormierin oli määrä otella Ryan Baderia vastaan kesäkuussa 2015, mutta 28. huhtikuuta 2015 UFC ilmoitti ottaneensa Jon Jonesilta mestaruuden pois siviilissä tapahtuneita rikossyytteiden johdosta. Jonesin oli määrä otella Anthony Johnsonia vastaan, jonka myötä Cormierin Baderin välinen ottelu peruttiin ja Cormier sai otella vapaana olevasta mestaruudesta Johnsonia vastaan. Ottelu käytiin 23. toukokuuta 2015 "UFC 187" -tapahtumassa. Cormier voitti mestaruuden kolmannessa erässä takakuristuksella. Hän sai ottelun jälkeen Illan suoritus bonuksen.


title: Daniel Cormier

text: Cormier puolusti ensimmäisen kerran mestaruuttaan Alexander Gustafssonia vastaan 3. lokakuuta 2015 "UFC 192" -tapahtumassa. Cormier voitti ottelun hajaäänin (47-48, 48-47, 49-46). Molemmat ottelijat ppalkittiin Illan kamppailu bonuksella. Kuukausi myöhemmin marraskuussa Cormier allekirjoitti UFC:n kanssa kahdeksan ottelun jatkosopimuksen.


title: Daniel Cormier

text: Cormierin oli määrä puolustaa toista kertaa mestaruuttaan huhtikuussa 2016 "UFC 197" -tapahtumassa Jon Jonesia vastaan, mutta joutui jättäytymään ottelusta loukkaantumisen vuoksi. Kaksikon välinen kamppailu suunniteltiin seuraavaksi heinäkuulle 2016 "UFC 200" -tapahtumaan, mutta Jonesin ilmoitettiin jääneen dopingtesteissä kiinni ottelu peruttiin. Cormier sai kuitenkin viime hetken korvaajan, kun Anderson Silva suostui ottelemaan vain parin päivän varoituksella ilman kunnon valmistautumista otteluun. Ottelua ei käyty mestaruudesta ja Cormier voitti kamppailun tuomariäänin (30-26, 30-26, 30-26).


title: Daniel Cormier

text: Cormier puolusti lopulta toista kertaa mestaruuttaan Anthony Johnsonia vastaan 17. huhtikuuta 2017, jota vastaan hän oli aiemmin otellut vapaana olleesta mestaruudesta. Aikaisemmin kaksikon oli määrä otella joulukuussa 2016, mutta Cormier joutui vetäytymään ottelusta loukkaantumisen vuoksi. Punnituksissa Cormier aiheutti puheenaihetta ollessaan punnituksissa 1.2 paunaa ylipainonen sallitun 205 paunan painarajan. Hän sai tilaisuuden kokeilla uudelleen punnitusta ja pääsi sallittuun 205 paunan painoon. New Yorkin urheilukomitean vastaavajohtaja Anthony Giardina kertoi säännöissä olevan kerrottu, että mestaruusotteluissa on hyväksyttyä, että ottelija, joka on ensimmäisellä kerralla punninnut yli sallitun painorajan saa tilaisuuden päästä tarkoitettuun painoon kahden tunnin sisällä. Cormier aiheutti puheenaihetta toisella kertaa pitäessään punnituksen aikana kiinni edessä olleesta pyyhkeestää, joka näytti auttavan häntä olemaan kevyempi punnituksissa. Itse ottelussa Cormier onnistui puolustamaan mestaruuttaan toisen kerran samalla lopputuloksella, kuin kaksikon edellisessä kohtaamisessa. Tällä kertaa hän voitti ottelun toisessa erässä takakuristuksella, kun ensimmäisessä kohtaamisessa Cormier voitti kolmannessa erässä.


title: Daniel Cormier

text: 29. heinäkuuta 2017 Cormier kohtasi Jon Jonesin "UFC 214" -tapahtumassa. Kaksikko kohtasi toisensa toista kertaa, kun ensimmäisellä kerralla Cormier hävisi kamppailun tuomariäänin. Cormier puolusti mestaruuttaan kolmannen kerran, mutta ei kyennyt voittamaan kamppailua vaan menetti mestaruuden hävittyään kolmannessa erässä teknisellä tyrmäyksellä. Ottelun jälkeen elokuussa Jon Jones kuitenkin kerrottiin jääneen kiinni Turinabol-nimisestä steroidista, syyskuussa saatu toinen näyte vahvisti Jonesin käyttäneen kiellettyjä aineita, jonka myötä Cormierin ja Jonesin välinen ottelu mitätöitiin. Tämän myötä Cormier julistettiin takaisin alemman raskaansarjan mestariksi.


title: Daniel Cormier

text: Cormier puolusti kolmannen kerran onnistuneesti mestaruuttaan Volkan Özdemiriä vastaan UFC 220 -tapahtumassa. Tammikuussa 2018 käydyssä ottelussa Cormier pysäytti vaivatta tyrmäyksistään kuuluisaksi nousseen Özdemirin pystyssä, joka oli ennen mestaruusottelua voittanut Misha Cirkunovin ja Jimi Manuwan tyrmäyksellä alle minuutissa. Vietyään Özdemirin mattoon Cormier vahingoitti häntä riittävästi päättääkseen ottelun teknisellä tyrmäyksellä. Cormier palkittiin ottelun jälkeen myös Illan suoritus bonuksella.


title: Daniel Cormier

text: Daniel Cormier kohtasi seuraavaksi UFC:n raskaansarjan mestarin Stipe Miocicin, joka oli rikkonut raskaansarjan ennätyksen eniten puolustettuja mestaruuksia. Ottelu käytiin 7. heinäkuuta 2018 UFC 226 -tapahtumassa. Cormier voitti ottelun tyrmäyksellä ensimmäisen erän lopulla, jonka myötä hänestä tuli samalla historian toinen ottelija UFC:ssä, joka on pitänyt hallussaan kahden eri painoluokan mestaruuksia samanaikaisesti. Tämän lisäksi historian viides ottelija, joka on voittanut useamman eri painoluokan mestaruuden UFC:ssä. Mestaruuden lisäksi Cormier palkittiin Illan suoritus bonuksella. Ottelun jälkeen UFC:n entinen raskaansarjan mestari Brock Lesnar astui kehään hyväksyen haasteen otella Cormieria vastaan raskaansarjan mestaruudesta. 3. marraskuuta Cormier sai tehdä lisää historiaa kohdattuaan Derrick Lewisin, joka oli noussut ykköshaastajaksi voitettuaan viimeisestä kymmenestä ottelusta yhdeksän. Cormier puolusti mestaruuttaan melko helposti New Yorkissa voitettuaan ottelun toisessa erässä takakuristuksella. Samalla Cormierista tuli ensimmäinen ottelija, joka on puolustanut molempia mestaruusvöitään oltuaan yhtäaikaa kummankin painoluokan mestarina.


title: Barry Brust

text: Barry Brust (s. 8. elokuuta 1983 Manitoba, Kanada) on kanadalainen jääkiekkomaalivahti. Hän pelaa tällä hetkellä Sveitsin NLA-liigan Fribourg-Gottéronissa. Brust on pelannut useamman kauden Pohjois-Amerikan alasarjoissa, ja 11 ottelua NHL:ssä.


title: Barry Brust

text: Brust pelasi junioriouransa WHL-liigan Spokane Chiefsissä. Hänet palkittiin sarjan parhaana maalivahtina kaudella 2001–2002. Minnesota Wild varasi Brustin kauden jälkeen vuorolla 74 . Brust pelasi vielä kaksi kautta WHL:ssä, joiden aikana hän vaihtoi seuraa Calgary Hitmeniin. Brust ei tehnyt pelaajasopimusta Minnesotan kanssa, joten hänestä tuli vapaa pelaaja ja Los Angeles Kings solmi hänen kanssaan sopimuksen.


title: Barry Brust

text: Brust liittyi Los Angelesin organisaatioon kaudeksi 2004–2005. Ensimmäisen kauden hän vietti ECHL-liigassa, nousten seuraavaksi vuodeksi AHL-liigan farmijoukkueeseen. Kauden jakoi Los Angelesissa ja farmijoukkueessa Manchester Monarchsissa. Tulokaskaudellaan Brust pelasi 11 ottelua Los Angelesissa.


title: Barry Brust

text: Kaudeksi 2007–2008 Brust teki sopimuksen AHL-liigan Houston Aerosin kanssa, ja hän voitti kauden aikana sarjan vähiten päästäneen maalivahdin palkinnon Harry "Hap" Holmes Memorial Awardin. Hyvää AHL-kautta seurasi kaksivuotinen sopimus Minnesota Wildin kanssa. Brust ei kuitenkaan koskaan saanut peliaikaa Minnesotassa, ja hän teki sopimuksen kaudeksi 2010–2011 AHL-liigan Binghamton Senatorsin kanssa. Kauden 2011–2012 Brust pelasi Saksassa, palaten seuraavaksi kaudeksi AHL-liigan Abbotsford Heatiin.


title: Barry Brust

text: Brust siirtyi KHL-liigaan kaudella 2013–2014. Hän pelasi kaksi kautta KHL Medveščak Zagrebissa ja yhden kauden Jugra Hanty-Mansijskissa.


title: Jazz Richards

text: Ashley Darel Jazz Richards (s. 12. huhtikuuta 1991 Swansea, Wales) on walesilainen jalkapalloilija. Pelipaikaltaan hän on oikea laitapuolustaja. Richards edustaa Englannin mestaruussarjassa pelaavaa Fulhamia.


title: Cothurnocystis

text: Cothurnocystis (”koturnirakko”) on merkillinen sukupuuttoon kuolleiden luultavasti piikkinahkaisten suku. Ne olivat epäsymmetrisiä merenpohjalla eläneitä eläimiä.


title: Cothurnocystis

text:
"Cothurnocystiksen" aivot sijaitsivat sen hännän päässä. Häntä oli hauras eikä yleensä säily fossiileissa. Aluksi "Cothurnocystiksen" häntää luultiin varreksi jolla se kiinnittyi meren pohjaan. Nykyään sen uskotaan maanneen merenpohjalla käyttäen häntäänsä liikkumiseen, ehkä kiemurtelemalla käärmeiden tapaan.
"Cothurnocystis" oli noin 10 senttimetriä pitkä, ja helmiveneet kuten "Cameroceras" saalistivat luultavasti sitä.


title: Cothurnocystis

text: "Cothurnocystis" sai ravintonsa vedestä jota se imi sifonillaan. Ravinnosta suodatettu vesi poistui eräänlaisten kiduksien kautta, hieman kuten simpukoilla.


title: Cothurnocystis

text: "Cothurnocystis" luokitellaan yleensä piikkinahkaisten pääjaksoon ja luokkaan "Carpoidea". Jotkut kuitenkin uskovat "Cothurnocystiksen" olleen selkäjänteinen.


title: Glukoosioksidaasi

text: Glukoosioksidaasi on entsyymi, joka katalysoi glukoosin ja eräiden muiden monosakkaridien hapettumista aldonihapoiksi ja niiden laktoneiksi. Entsyymiä esiintyy eräissä kasveissa, sienissä ja bakteereissa. Glukoosioksidaasia käytetään lääketieteellisessä diagnostiikassa verensokerin määrittämiseen ja leipomoteollisuudessa. Glukoosioksidaasin EC-numero on EC 1.1.3.4.


title: Glukoosioksidaasi

text: Glukoosioksidaasi on rakenteeltaan kahdesta samanlaisesta alayksiköstä koostuva homodimeeri. Sen molekyylimassa on 13–18 kDa. Entsyymi vaatii toimiakseen koentsyymikseen flaviiniadeniinidinukleotideja (FAD), joita sitoutuu kumpaakin alayksikköön yksi, ja kupari-ioneja. Glukoosioksidaasi toimii parhaiten hieman happamissa olosuhteissa pH:n ollessa 5. Entsyymin isoelektroninen piste on 4,2. Glukoosioksidaasi hapettaa glukoosin glukonihapon laktoniksi eli D-glukono-δ-laktoniksi. Hapettimena reaktiossa toimii happi, joka pelkistyy vetyperoksidiksi. Glukoosin β-anomeeri hapettuu huomattavasti nopeammin kuin α-anomeeri. Glukoosin lisäksi glukoosioksidaasi kykenee hapettamaan myöe eräitä muita sokereita kuten galaktoosia, ksyloosia sekä mannoosia. Myös nitroalkaanit hapettuvat entsyymin vaikutuksesta.


title: Glukoosioksidaasi

text: Glukoosioksidaasin katalysoiman reaktion mekanismista ei ole täyttä varmuutta. Eräs esitetty mekanismi on niin kutsuttu ping-pong-mekanismi, jossa on kaksi vaihetta. Näistä vaiheista ensimmäisessä entsyymin ja FAD-molekyylin muodostama hapettuneessa muodossa oleva kompleksi hapettaa sokerimolekyylin laktoniksi ja samalla FAD:n flaviinirakenne pelkistyy. Toisessa vaiheessa flaviinirakenne hapettuu hapen vaikutuksesta takaisin ja happi pelkistyy muodostaen vetyperoksidia.


title: Glukoosioksidaasi

text: Käyttökohteisiinsa glukoosioksidaasi eristetään useimmiten "Aspergillus niger"-homeesta. Lääketieteellisessä analytiikassa glukoosioksidaasia käytetään helppona ja nopeana tapana mitata veren glukoosipitoisuutta. Esimerkiksi monet diabetespotilaiden käyttämät verensokerimittarit perustuvat glukoosioksidaasiin, piparjuuriperoksidaasiin ja hapettuvaan väriaineeseen, joka on tyypillisesti tetrametyylibentsidiini tai 2,2′-atsinobis(3-etyyli-2,3-dihydrobentstiatsolisulfonaatti). Glukoosioksidaasi hapettaa glukoosin, jolloin muodostuu vetyperoksidia, ja peroksidaasi hapettaa vetyperoksidin avulla väriaineen värilliseksi, jonka absorboiman säteilyn määrä voidaan mitata.


title: Glukoosioksidaasi

text: Glukoosioksidaasia voidaan käyttää myös elintarviketeollisuudessa. Se parantaa jauhojen säilyvyyttä kuluttamalla happea ja estämällä jauhoja hapettumasta. Reaktiossa muodostuva vetyperoksidi hapettaa gluteenin sisältäviä kysteiiniaminohappoja muodostaen rikkisiltoja kysteiiniaminohappojen välille. Tämä vahvistaa gluteenia ja tekee taikinasta vähemmän tarttuvaa, minkä vuoksi entsyymi on käyttökelpoinen yhdessä ksylanaasien kanssa. Entsyymiä voidaan käyttää myös parantamaan maidon säilyvyyttä ja poistamaan kanamunan valkuaisesta glukoosia ennen albumiinin eristämistä.


title: Anttilan koulu (Hyvinkää)

text: Anttilan koulu on Hyvinkään Vehkojan kaupunginosassa toimiva, hallinnollisesti 530 oppilaan Vehkojan kouluun kuuluva suomenkielinen alkuopetuksen alakoulu (luokka-asteet 1–2).


title: Anttilan koulu (Hyvinkää)

text: Koulu sijaitsee Anttilan päiväkodin kanssa samassa rakennuksessa.


title: Hakalantalon koulu

text: Hakalantalon koulu on Hyvinkään Hakalan kaupunginosassa toimiva noin 360 oppilaan suomenkielinen alakoulu (luokka-asteet esiopetus- 9). . Koulu toimi aiemmin nimellä Hakalan koulu ja erityiskoulu nimellä Hakalanpolun koulu.


title: Hakalantalon koulu

text: Aamutuulen opetusyksikkö, joka on alkuopetusta (luokka-asteet 1–2) antava, Metsäkaltevan kaupunginosassa sijaitseva yksikkö, on hallinnollisesti osa Hakalantalon koulua.


title: Hakalantalon koulu

text: Hakalantalon koulu vastaa myös kehitysvammaisten, autistisien, lasten ja nuorten opetuksesta ja kasvatuksesta 11-vuotisen oppivelvollisuuden aikana.


title: Aamutuulen opetusyksikkö

text: Aamutuulen opetusyksikkö on Hyvinkään Metsäkaltevan kaupunginosassa toimiva noin 30 oppilaan suomenkielinen alakoulun ensiopetuksen yksikkö (luokka-asteet 1–2). Se on hallinnollisesti osa Hakalantalon koulua.


title: Aamutuulen opetusyksikkö

text: Opetusyksikkö sijaitsee samassa rakennuksessa Aamutuulen päiväkodin kanssa.


title: Vaarallisuusarvio

text: Vaarallisuusarvio on Suomessa oikeuspsykiatrien tekemä arvio rikollisen vaarallisuudesta. Se tehdään tuomioistuimen pyynnöstä. Jos rikollinen todetaan erittäin vaaralliseksi, hänen on suoritettava koko vankeusaikansa vankilassa.


title: Vaarallisuusarvio

text: Tuomioistuin voi pyytää vaarallisuusarviota samalla kun se määrää syytetyn mielentilan tutkittavaksi. Tällöin arvioidaan, onko syytettyä pidettävä erittäin vaarallisena muiden hengelle, terveydelle tai vapaudelle. Lausunnon pohjalta tuomioistuin voi päättää, että tuomitun on suoritettava koko rangaistusaikansa vankilassa ilman pääsyä ehdonalaiseen vapauteen.


title: Vaarallisuusarvio

text: Toinen vaarallisuusarvio tehdään, jos erittäin vaaralliseksi todettu vanki anoo ehdonalaiseen pääsyä ja on istunut rangaistuksestaan viisi kuudesosaa. Tällöin Helsingin hovioikeus pyytää vaarallisuuden arvioimista. Ehdonalainen vapauttaminen voidaan tehdä vasta sitten, kun vankilassaoloaikaa on kertynyt kolme vuotta eikä henkilöä enää pidetä erittäin vaarallisena muiden hengelle, terveydelle tai vapaudelle.


title: Kalle A. Ritokangas

text: Karl "Kalle" Arvid Ritokangas (4. elokuuta 1895 Ähtäri – 10. tammikuuta 1965 Ähtäri) oli suomalainen opettaja ja suojeluskuntalainen. Vuoden 1918 sisällissodan aikana hän johti Ähtärin suojeluskuntalaisista koottua valkoisen armeijan osastoa ja oli osallisena muun muassa kansanedustaja Samuli Rantasen teloitukseen. Myöhemmin hänet tunnettiin Keuruulla toimivan Haapamäen Yhteiskoulun pitkäaikaisena lehtorina, joka oli aktiivisesti mukana myös paikkakunnan yhdistyselämässä.


title: Kalle A. Ritokangas

text: Varsinaiselta koulutukseltaan Ritokangas oli metsänhoitaja. 1920-luvun alussa hän toimi opettajana Sotkamossa ja myöhemmin pitkään muun muassa matematiikan, fysiikan, uskonnon ja liikunnan lehtorina Haapamäen Yhteiskoulussa. Ritokangas on kirjoittanut myös koulun 50-vuotishistoriikin vuonna 1957 ja nykyään oppilaitoksen ala-aulassa on kuvanveistäjä Vuokko Kimari-Ermalan tekemä Ritokankaan muistoreliefi.


title: Kalle A. Ritokangas

text: Ritokangas tunnettiin innokkaana urheilumiehenä, Sotkamossa hän oli vuonna 1922 mukana aloittamassa Sotkamon Jymyn pesäpallotoimintaa ja Keuruulla Ritokangas vaikutti muun muassa Keuruun Seudun Ampujien puheenjohtajana vuodesta 1962 lähtien. Hänen harrastuksiinsa kuului myös partiotoiminta. Vuonna 1931 Ritokangas perusti Haapamäen Siniveikot -lippukunnan, jota hän johti kuolemaansa saakka. Lisäksi Ritokangas kirjoitti runoja, joita esitettiin lähinnä erilaisissa juhlatilaisuuksissa.


title: Kalle A. Ritokangas

text: Ritokangas kuului Ahtärin suojeluskuntaan, joka sodan aikana oli osa V Mäntän pataljoonaa. Tammikuussa 1918 hän kävi Vöyrin sotakoulun, jonka jälkeen Ritokangas nimitettiin oman suojeluskuntayksikkönsä päälliköksi. Helmikuun 1. päivänä Ritokangas sai tehtäväkseen viiden jääkärikapteeni Paul Walleniuksen Vilppulassa vangitseman miehen kuljettamisen Haapamäeltä Seinäjoelle. Heidän joukossaan oli neljä punakaartilaista sekä SDP:n kansanedustaja Samuli Rantanen, joka ei kuulunut punakaartiin. Kuljetus tapahtui junalla, jossa matkustajana oli myös toinen kansanedustaja Jonas Castrén.


title: Kalle A. Ritokangas

text: Seinäjoelle saavuttuaan Ritokangas muutaman alaisensa kanssa teloitti vangit 2.–3. helmikuuta. Rantasen lisäksi ammuttuihin kuuluivat Keuruulta kotoisin olleet nahkuri Eevert Lampinen (s. 1874) ja sekatyömies Heikki Saxberg (s. 1882) sekä vilppulalaiset työmies Nikolai Lahtinen (s. 1887) ja tynnyrintekijä Juho Salonen (s. 1879). Kansanedustaja Rantanen teloitettiin, vaikka hän ei kuulunut punakaartiin ja oli myös vastustanut aseelliseen kapinaan ryhtymistä. Myös muiden ampuminen rikkoi Mannerheimin ja senaatin antamaa julistusta suojeluskuntien aseellisesta vastustamisesta maanpetoksena, koska yksikään heistä ei ollut liittynyt aseelliseen vastarintaan. Ritokangas kuvaili itse teloituksia vuosi sodan jälkeen ilmestyneessä Arvid Borgin teoksessa "Ähtärin suojeluskunta Suomen vapaussodassa 1918".


title: Kalle A. Ritokangas

text: Myöhemmin Ritokangas joukkoineen suoritti vankien teloituksia ainakin Juupajoella 19.–20. maaliskuuta sekä huhtikuun alussa Tampereen taistelun aikana Takahuhdin ja Tammelan kaupunginosissa. Yhteensä hänen vastuullaan on 10–15 teloitusta. Ritokangas kirjoitti sisällissodan aikaisista tapahtumista ilmeisen katuvana muun muassa vuonna 1928 Jyväskylän suojeluskuntapiirin kymmenvuotisjuhlateoksessa sekä 1957 julkaistussa Haapamäen Yhteiskoulun historiikissa. Huhtikuun lopulla 1918 hänelle myönnettiin toiminnastaan II luokan vapaudenmitali. Sotilasarvoltaan Ritokangas oli vänrikki.


title: Connor Brown

text: Connor Brown (s. 14. tammikuuta 1994 Etobicoke, Ontario, Kanada) on kanadalainen jääkiekkoilija, joka edustaa NHL-seura Toronto Maple Leafsin organisaatiota. Hän on Maple Leafsin kuudennen kierroksen varaus .


title: Connor Brown

text: Brown varattiin vuoden 2010 13. kierroksella 251. pelaajana OHL-seura Erie Ottersiin. Brown siirtyi Ottersin joukkueeseen kaudeksi 2011–2012. Tulokaskautensa aikana hän pelasi 68 ottelua tehden 25 maalia sekä 28 syöttöpistettä. Brownin plus/miinus -saldo oli kauden päätteeksi koko liigan huonoin, –72. Tästä huolimatta hänet kuitenkin valittiin OHL:n tulokkaiden tähdistöön.


title: Connor Brown

text: Brown varattiin toisella kaudellaan, 2012–2013, Ottersin joukkueen kapteeniksi. Hän teki 68 ottelussa 28 maalia ja yhteensä 69 tehopistettä, joilla oli joukkueen sisäisen pistepörssin ensimmäinen. Brown pelasi 2013–2014 viimeisen kautensa junioritasolla. Hän oli Ottersin sekä koko liigan paras pistemies tehtyään tehot 45+83=128. Hän oli myös eniten syöttöpisteitä kerännyt pelaaja. Pudotuspelien 14 ottelussa Brown teki kahdeksan maalia sekä kymmenen syöttöpistettä. Brown palkittiin kauden päätteeksi Red Tilson Trophylla, Eddie Powers Trophylla ja Jim Mahon Trophylla sekä hänet valittiin liigan ensimmäiseen tähdistöön.


title: Connor Brown

text: Toronto Maple Leafs varasi Brownin kuudennella kierroksella yhteensä 156. pelaajana . Marraskuussa 2013 Brown ja Maple Leafs solmivat kolmen vuoden mittaisen tulokassopimuksen.


title: Connor Brown

text: Brown osallistui Maple Leafsin kautta 2014–2015 edeltäneelle harjoitusleirille, josta hänet kuitenkin lähetettiin AHL-farmiseura Toronto Marliesiin. Hän pelasi koko kauden Marliesissa tehden 76 ottelussa 21 maalia ja 40 syöttöpistettä eli yhteensä 61 tehopistettä. Hän voitti joukkueen sisäisen pistepörssin 13 pisteen erolla. Joulukuussa Brown valittiin kuukauden tulokkaaksi. Hän voitti liigan tulokkaiden syöttö- sekä pistepörssin tullen valituksi tulokkaiden tähdistöön. Lisäksi Brown pääsi kauden aikana pelaamaan AHL:n tähdistöottelussa.


title: Connor Brown

text: Brown osallistui kautta 2015–2016 edeltäneelle Maple Leafsin harjoitusleirille, josta hänet lähetettiin jälleen aloittamaan kautta Marliesin riveihin. Brown ehti tehdä 24 tehopistettä 28 pelaamassaan ottelussa ennen kuin hänet nostettiin Toronton NHL-kokoonpanoon maaliskuussa 2016. Hän teki debyyttinsä 17. maaliskuuta ottelussa Florida Panthersia vastaan. Peliaikaa kertyi 15.40 minuuttia. Brown iski ensimmäisen maalinsa neljännessä NHL-ottelussaan 24. maaliskuuta ohittaessaan Anaheim Ducksin maalivahti Frederik Andersenin. Maaliskuun lopulla Brown lähetettiin takaisin farmiin. Viimeisessä ottelussaan NHL:n puolella Brown keräsi itselleen kolme syöttöpistettä. Yhteensä hän pelasi seitsemän NHL-ottelua tehden yhden maalin sekä viisi syöttöpistettä.


Yleisurheilun Afrikan-mestaruuskilpailut 2016 olivat järjestyksessään 20. yleisurheilun Afrikan-mestaruuskilpailut. Ne järjestettiin 22. kesäkuuta – 26. kesäkuuta Durbanissa, Etelä-Afrikassa. Kilpailupaikkana toimi Kings Park Stadion. Yleisurheilun Afrikan-mestaruuskilpailut järjestettiin Etelä-Afrikassa toista kertaa. Edellisen kerran kilpailut järjestettiin siellä vuonna 1993. Kilpailuihin osallistui 54 maata.


title: Metasploit

text: Metasploit-projekti on tietoturvaprojekti, joka tarjoaa tietoa tietoturva-aukoista ja kehittää penetraatiotestausta.


title: Metasploit

text: Se on kuitenkin parhaiten tunnettu avoimen lähdekoodin Metasploit Frameworkista, joka on tarkoitettu hyökkäyskoodin kehittämiseen ja suorittamiseen. Muita sen tärkeitä projekteja ovat Opcode Database, shellcode arkisto, ja siihen liityvät tutkimukset.


title: Väisälä-komparaattori

text: Väisälän interferenssikomparaattori on etäisyyden mittauksen kalibroinnin menetelmä, jonka kehitti professori, akateemikko Yrjö Väisälä. Väisälä-komparaattorilla määritetään pituusmittauksen kalibrointiratoja eli perusviivoja. Suomessa Väisälä-komparaattorilla ylläpidetään Nummelan normaaliperusviivaa eli mittanormaalia Vihdin Nummelassa, joka on tarkkuutensa vuoksi tunnettu myös kansainvälisellä mittapuulla.


title: Väisälä-komparaattori

text: Väisälä-komparaattorin toiminta perustuu kvartsimetrin moninkertoihin. Kvartsimetrit ovat kvartsilasista valmistettuja metrin mallikappaleita, joiden pituus on absoluuttisesti kalibroitu ja jäljitettävissä SI-järjestelmän mukaiseen metrin määritelmään. Käytännössä Väisälä-komparaattori rakentuu peileistä, valonlähteestä, linsseistä ja kamerasta. Peilejä on kolme, joista kaksi ensimmäistä asetaan tarkasti kvartsimetrin mukaiselle etäisyydelle toisistaan. Lisäksi asetaan kolmas peili, jonka etäisyys ensimmäiseen peiliin on moninkerta kahden aikaisemman peilin välisestä etäisyydestä. Väisälä-komparaattoriin johdetaan valkoista valoa, joka kimpoilee peiliparien välillä saman matkan kummankin peiliparin (I-II ja I-III) välillä. Tämä saadaan aikaiseksi säätämällä peilit oikeaan kulmaan toisiinsa nähden. Lopuksi valkoinen valo heijastetaan linssin läpi kameran kennolle, johon muodostuu interferenssikuviot, jos valon aallonpituus on samassa vaiheessa. Intererenssikuvio syntyy vain, jos valonkulkema matka poikkeaa toisitaan alle 1,3 μm. Nummelan perusviiva määritettiin vuonna 2007 tällä menetelmällä, jolloin sen kokonaispituudeksi saatiin 864 122,86 mm ±0,07 mm. Suomessa Geodeettinen laitos (nykyinen Maanmittauslaitoksen Paikkatietokeskus) on kansallinen ja kansainvälinen asiantuntijalaitos geodeettisissa perusviivoissa ja vastaa Nummelan perusviivasta.


title: Aigiáli

text:
Aigiáli (; myös "Egiáli", "Aegiáli") on Kreikan kylä, joka sijaitsee Amorgóksen saarella. Se kuuluu hallinnollisesti Amorgóksen kuntaan, Náxoksen alueyksikköön ja Etelä-Egean saarten alueeseen. Kylän väkiluku on 261 (vuonna 2011).
Aigiáli sijaitsee Amorgóksen koillisosassa noin 20 kilometriä saaren pääkylästä Amorgóksen kylästä eli Chórasta koilliseen. Varsinainen kylä sijaitsee ylempänä sisämaassa noin kaksi kilometriä saaren länsirannikosta. Kylän ranta-asutus Órmos Aigiális (Όρμος Αιγιάλης, väkiluku 147) sijaitsee saaren länsirannikolla luonnonsatamalahdessa. Se on saaren toinen pääsatama Katápolan ohella.


title: Aigiáli

text: Aigiáli on perinyt nimensä antiikin ajan Aigialen kaupungista, joka sijaitsi läheisen Tholárian kylän Víglassa. Aigiale oli Miletoksen siirtokunta ainakin 200-luvulla eaa., ja yksi saaren kolmesta kaupungista Minoan ja Arkesinen ohella. Aigiálin kylä tuhoutui suuressa tulipalossa vuonna 1835, minkä vuoksi sen rakennuskanta on suhteellisen uutta.


title: Aigiáli

text: Aigiáli muodostaa myös laajemman kyläyhdyskunnan (Τοπική Κοινότητα Αιγιάλης, "Topikí Koinótita Aigiális"), johon kuuluvat varsinaisen Aigiálin kylän ja Órmos Aigiáliksen lisäksi kylät Ágios Pávlos ja Potamós sekä asumattomat saaret Liadí ja Pláka Liadioú. Koko yhdyskunnan väkiluku on 514. Lähellä Aigiália sijaitsevat Tholárian kylä sekä sen ranta-asutus Paralía Tholaríon.


title: Tyttö nimeltä Varpu

text: Tyttö nimeltä Varpu on vuonna 2016 ensi-iltansa saanut suomalainen draamaelokuva, jonka on ohjannut Selma Vilhunen. Elokuva on Vilhusen ensimmäinen pitkä näytelmäelokuva ohjaajana.


title: Tyttö nimeltä Varpu

text: Elokuva palkittiin lokakuussa 2016 Taodue Golden Camera -pääpalkinnolla Rooman elokuvafestivaaleilla. Linnea Skog palkittiin roolistaan parhaan naispääosan Jussi-palkinnolla, minkä lisäksi elokuva oli ehdolla yhdeksässä palkintokategoriassa.


title: Tyttö nimeltä Varpu

text: Elokuva sai myös Pohjoismaiden neuvoston elokuvapalkinnon marraskuussa 2017. Palkinnon arvo on 350 000 Tanskan kruunua eli noin 47 000 euroa.


title: Tyttö nimeltä Varpu

text: Tyttö nimeltä Varpu kertoo 12-vuotiaasta Varpusta (Linnea Skog), joka on jo matkalla kohti aikuisuutta, ja äidistä (Paula Vesala), joka ei halua kasvaa isoksi. Varpu asuu kahdestaan äitinsä kanssa eikä ole koskaan tavannut isäänsä. Eräänä iltana Varpu saa tarpeekseen ratsastuskavereistaan ja äidistään. Hän varastaa auton ja ajaa ylös pohjoiseen etsimään isäänsä (Lauri Maijala), josta tietää ainoastaan nimen. Isä ei kuitenkaan ole aivan sellainen kuin hän olisi odottanut. Kohtaaminen isän kanssa laukaisee Varpun ja Sirun elämässä jotakin, mikä saa heidät molemmat ymmärtämään paikkansa suhteessa toisiinsa ja maailmaan.


title: Tyttö nimeltä Varpu

text: Elokuva kuvattiin Uudellamaalla ja Oulussa marras–joulukuussa 2015.


title: Areópoli

text:
Areópoli (; ) on Kreikan kylä, joka sijaitsee Mánin niemimaalla eteläisellä Peloponnesoksella. Se kuuluu hallinnollisesti Anatolikí Mánin kuntaan, Lakonian alueyksikköön ja Peloponnesoksen alueeseen. Aiemmin kylä kuului Oítylon kuntaan ja vuodesta 2011 lähtien Anatolikí Mánin kunnan Oítylon kunnallisyksikköön. Kylän väkiluku on 888 (vuonna 2011).
Areópoli sijaitsee noin 72 kilometriä etelään Spártin kaupungista ja noin 20 kilometriä lounaaseen Gýtheiosta. Osmanivallan aikana kylän nimi oli "Tsímova" (Τσίμοβα) tai "Tzímova" (Τζίμοβα). Areópoli tunnetaan ennen kaikkea siitä, että Kreikan vapaussota sai alkunsa siellä 17. maaliskuuta 1821. Kylän nykyinen nimi, joka otettiin käyttöön vuonna 1836, tarkoittaa ”Areen kaupunkia”, mikä viittaa kreikkalaisen mytologian sodanjumalaan. Nimen antoi Kreikan ensimmäinen kuningas Otto kiitoksena kylän panoksesta vapaustaistelussa.


title: Areópoli

text: Kylän nähtävyyksiin kuuluvat muun muassa sen kirkot ja tornit. Näistä merkittävimmät ovat Taksiarkkien kirkko ("Ágioi Taxiárches") 1600-luvulta, jonka edessä siunattiin mánilaisten aseet vapaussodan alussa; Neitsyt Marian ("Panagía") ja Pyhän Kharalampoksen ("Ágios Charálampos") kirkko; sekä Pikoulákiksen, Kapetanákoksen, Mavromicháliksen ja Pikoulákiksen tornit. Kylän keskusaukiolla nimeltään "Plateía Athanáton" (”Kuolemattomien aukio”) on vapaustaistelun johtajiin kuuluneen Petrómpeis Mavromicháliksen patsas.


title: Areópoli

text: Areópoli muodostaa myös laajemman kyläyhdyskunnan (Τοπική Κοινότητα Αρεοπόλεως, "Topikí Koinótita Areopóleos"), johon kuuluvat varsinaisen Areópolin kylän lisäksi kylät Dryália, Lagokoíli, Liméni, Omalés ja Sotíras. Koko yhdyskunnan väkiluku on 1 014.


title: Ásos

text: Ásos (; myös "Ássos") on Kreikan kylä, joka sijaitsee Kefalonián saarella. Se kuuluu hallinnollisesti Kefalonián kuntaan, Kefalonián alueyksikköön ja Jooniansaarten alueeseen. Aiemmin kylä kuului Érisoksen kuntaan ja vuodesta 2011 lähtien Kefalonián kunnan Érisoksen kunnallisyksikköön. Kylä muodostaa oman kyläyhdyskuntansa (Τοπική Κοινότητα Άσου, "Topikí Koinótita Ásou"). Kylän väkiluku on 88 (vuonna 2011).


title: Ásos

text: Ásos sijaitsee Kefalonián pohjoisrannikolla Mýrtoksenlahden pohjoisosassa, noin 36 kilometriä pohjoiseen saaren pääkaupungista Argostólista. Kylä on rakennettu niemeen johtavan kapeamman kannaksen kohdalle. Niemessä on venetsialaisvallan aikana 1500-luvulla rakennetun linnan ("Froúrio") rauniot. Maisemiensa ansiosta kylä on saarella suosittu nähtävyys.


title: Chóra (Messenia)

text:
Chóra (; myös "Hóra") on Kreikan kaupunki, joka kuuluu hallinnollisesti Pýlos-Néstoraksen kuntaan, Messenian alueyksikköön ja Peloponnesoksen alueeseen. Aiemmin kaupunki kuului Néstoraksen kuntaan ja vuodesta 2011 lähtien Pýlos-Néstoraksen kunnan Néstoraksen kunnallisyksikköön. Kaupungin väkiluku on 3 454 (vuonna 2011).
Chóra sijaitsee Peloponnesoksen niemimaan lounaisosan sisämaassa noin 20 kilometriä pohjoiseen Pýloksesta. Kaupunki on rakennettu noin 300 metrin korkeuteen. Kaupungin nähtävyyksiin kuuluu muun muassa Chóran arkeologinen museo, joka esittelee läheisestä Nestorin palatsista tehtyjä mykeneläisaikaisia löydöksiä.


title: Chóra (Messenia)

text: Chóra muodostaa myös laajemman kaupunkiyhdyskunnan (Δημοτική Κοινότητα Χώρας, "Dimotikí Koinótita Chóras"), johon kuuluu varsinaisen Chóran kaupungin lisäksi Stylianóksen kylä. Koko yhdyskunnan väkiluku on 3 498.


title: Hora (täsmennyssivu)

text: Hora voi viitata seuraaviin:


title: Dervéni

text: Dervéni (; ) on antiikin aikaisen hautausmaan arkeologinen kohde Makedoniassa Kreikassa. Se sijaitsee Oraiókastron kunnassa lähellä Anthoúpolin kylää, suunnilleen Efkarpían ja Lagynán kaupunkien puolessa välissä Egnatían valtatien varrella lähellä Thessalonikia. Dervénin haudat olivat osa antiikin aikaisen Leten kaupungin hautausmaata. Ne löydettiin vuonna 1962.


title: Dervéni

text: Dervénin haudoista on löydetty monia merkittäviä esineitä, kuten Dervénin krateeri, jonka koristelu esittää Dionysoksen ja Ariadnen avioitumista, noin vuodelta 330–320 eaa., sekä filosofisen tekstin sisältävä Dervénin papyrus, joka on Euroopan vanhin säilynyt käsikirjoitus, noin vuodelta 340 eaa. Dervénistä tehdyt löydökset ovat esillä Thessalonikin arkeologisessa museossa.


title: Episkopí Goniás

text:
Episkopí Goniás () on Kreikan kylä, joka sijaitsee Thíran saarella Santorínin saariryhmässä. Se kuuluu hallinnollisesti Thíran kuntaan, Thíran alueyksikköön ja Etelä-Egean saarten alueeseen. Aiemmin kylä kuului Firán kuntaan ja vuodesta 2011 lähtien Thíran kunnan Firán kunnallisyksikköön. Kylän väkiluku on 118 (vuonna 2011).
Episkopí Goniás sijaitsee Thíran saaren keskellä Profítis Ilías -vuoren alemmalla pohjoisrinteellä. Kylän rakennuskanta on hyvin perinteistä. Sen lähialueen tunnetuin nähtävyys on bysanttilaisaikainen, 1000-luvulla rakennettu Panagía Episkopín kirkko, joka sijaitsee Mésa Goniássa. Kirkko oli keskiajalla piispanistuin, mistä myös kylä on saanut nimensä piispaan ("epískopos") viittaavan alkuosan. Kylä kärsi suuria tuhoja maanjäristyksessä vuonna 1956, minkä jälkeen monet muuttivat läheiseen Kamárin kylään.


title: Episkopí Goniás

text: Episkopí Goniás muodostaa myös laajemman kyläyhdyskunnan (Δημοτική Κοινότητα Επισκοπής Γωνιάς, "Dimotikí Koinótita Episkopís Goniás"), johon kuuluu varsinaisen Episkopí Goniáksen kylän lisäksi rantalomakohteena tunnettu Kamári. Koko yhdyskunnan väkiluku on 1 462.


title: Kástro (Sífnos)

text: Kástro () on Kreikan kylä, joka sijaitsee Sífnoksen saarella. Se kuuluu hallinnollisesti Sífnoksen kuntaan, Míloksen alueyksikköön ja Etelä-Egean saarten alueeseen. Kástro on osa saaren pääkylän Apollonían eli Chóran kyläyhdyskuntaa. Kylän väkiluku on 118 (vuonna 2011).


title: Kástro (Sífnos)

text: Kástro sijaitsee kukkulalla Sífnoksen itärannikolla noin viisi kilometriä itään Apolloníasta. Se on rakennettu saaren antiikin aikaisen Sifnoksen poliksen kaupunkikeskuksen ja sen akropoliin eli linnavuoren paikalle. Paikka toimi linnoituksena edelleen venetsialaisvallan aikana, mistä kylä on saanut nykyisen linnaan viittaavan nimensä.


title: Kástro (Sífnos)

text: Kylän nähtävyyksiin lukeutuvat muun muassa akropoliin jäänteet, kuten muurien osat noin ajalta 500 eaa., lukuisat muut antiikin aikaiset jäänteet eri puolilla kylää ja sen lähialuetta, myöhempi 1600-luvulla rakennettu venetsialainen linnoitus, 1500- ja 1600-luvuilla rakennetut kartanot ja kirkot sekä Sífnoksen arkeologinen museo.


title: Spartochóri

text:
Spartochóri (; myös "Spartohóri") on Kreikan kylä, joka sijaitsee Meganísin saarella. Se kuuluu hallinnollisesti Meganísin kuntaan, Lefkaksen alueyksikköön ja Jooniansaarten alueeseen. Kylän väkiluku on 382 (vuonna 2011).
Spartochóri sijaitsee Meganísin pohjoisrannikolla noin 3,5 kilometriä länteen saaren pääkylästä Katoméristä sekä Vathýn kylästä. Spartochórin satama Spiliá tai Spília sijaitsee luonnonsatamalahden pohjukassa. Se on suosittu venesatama ja sinne on lauttayhteys Nydrístä Lefkakselta. Satamasta kulkee serpentiinitie sekä erillinen kävelypolku ylös kylään. Kylä on rakennuskannaltaan hyvin perinteinen.


title: Spartochóri

text: Spartochóri muodostaa myös laajemman kyläyhdyskunnan (Τοπική Κοινότητα Σπαρτοχωρίου, "Topikí Koinótita Spartochoríou"), johon kuuluvat varsinaisen Spartochórin kylän lisäksi saaret Skorpiós ja Spárti. Koko yhdyskunnan väkiluku on 383.


title: Vasilikí (Lefkas)

text:
Vasilikí (; myös "Vassilikí") on Kreikan kylä, joka sijaitsee Lefkaksen saarella. Se kuuluu hallinnollisesti Lefkaksen kuntaan, Lefkaksen alueyksikköön ja Jooniansaarten alueeseen. Aiemmin kylä kuului Apollónioin kuntaan ja vuodesta 2011 lähtien Lefkaksen kunnan Apollónioin kunnallisyksikköön. Kylä muodostaa oman kyläyhdyskuntansa (Τοπική Κοινότητα Βασιλικής, "Topikí Koinótita Vasilikís"). Kylän väkiluku on 395 (vuonna 2011).
Vasilikí sijaitsee Lefkaksen etelärannikolla noin 37 kilometriä etelään Lefkaksen kaupungista. Kylä on rakennettu lahdenpohjukkaan, jonka länsipuolella on Lefkátaksen niemi. Kylä on Lefkaksen merkittävimpiä satamia ja sieltä on yhteys muun muassa Kefalonián ja Ithakan saarille. Kylästä järjestetään myös veneretkiä muun muassa Pórto Katsíkin rannalle. Tuuliolosuhteidensa ansiosta Vasilikín lahti on suosittu purje- ja leijalautailukohde.


title: Vathý (Meganísi)

text: Vathý (; myös "Vathí") on Kreikan kylä, joka sijaitsee Meganísin saarella. Se kuuluu hallinnollisesti Meganísin kuntaan, Lefkaksen alueyksikköön ja Jooniansaarten alueeseen. Kylä muodostaa oman kyläyhdyskuntansa (Τοπική Κοινότητα Βαθέως, "Topikí Koinótita Vathéos"). Kylän väkiluku on 203 (vuonna 2011).


title: Vathý (Meganísi)

text: Vathý sijaitsee luonnonsatamalahden pohjukassa Meganísin pohjoisrannikolla. Se on yksi saaren kolmesta kylästä pääkylä Katomérin sekä Spartochórin kylän lisäksi. Katoméri sijaitsee Vathýsta noin 1,5 kilometriä etelään ja Spartochóri noin 3,5 kilometriä länteen. Kylässä on satama, johon on lauttayhteys Spartochórista sekä Nydrísta Lefkakselta.


title: Karl Jansson

text: Karl Jansson (1898 Lohja – 1960-luvulla Ruotsissa) oli suomalainen toimittaja ja oikeistoradikaali aktivisti.


title: Karl Jansson

text: Jansson liittyi vuonna 1917 Lohjalle perustetun suojeluskunnan ratsastavaan osastoon ja hän oli myöhemmin mukana myös Aunuksen retkikunnassa. 1930-luvulla Jansson oli Vapaussodan Rintamamiesten liiton julkaiseman "Rintamamies"-lehden toimittajana ja hän osallistui sitä ennen myös Arvi Kalstan perustaman Suomen Kansan Järjestö-puolueen toimintaan. Syyskuussa 1939 Jansson oli mukana Saksassa vierailleessa Vapaussodan Rintamamiesten liiton lähetystössä yhdessä pankinjohtaja P. H. Norrménin ja insinööri John Rosbergin kanssa. Lähetystöä johti Etsivän keskuspoliisin entinen johtaja Esko Riekki ja lähetystön oli tarkoitus selvittää olivatko Saksa ja Neuvostoliitto sopineet aiemmin elokuussa Suomen kuulumisesta Neuvostoliiton etupiiriin. Lähetystö pääsi tapaamaan SS-valtakunnanjohtaja Heinrich Himmleriä mutta tämä kiisti että mitään tällaista olisi sovittu. Jansson vieraili Saksassa myös syksyllä 1940 jääkäriluutnantti Gunnar Lindqvistin kanssa esittämässä SS:lle Vapaussodan Rintamamiesten liiton kutsun SS-joukkojen toipilaiden saamiseksi toipumislomille Suomeen.


title: Karl Jansson

text: Syksyllä 1944 Jansson oli mukana Sonderkommando Nordin Suomen johdossa ja hän toimi yhteysmiehenä ja erikoisagenttina Kristiinankaupungin ja Närpiön seudulla. Jansson asui tällöin 1944–1945 Kristiinankaupungin kaupunginhotellissa jossa sijaitsi myös Saksaan yhteyksiä hoitanut Sonderkommando Nordin salainen radioasema jota hoiti SS-mies Timo Räihä. Sonderkommando Nordin toiminta paljastui syksyllä 1945 ja valtiollinen poliisi Valpo aloitti toiminnassa mukana olleiden pidätykset vuoden 1946 puolella. Jansson pääsi kuitenkin pakenemaan Ruotsiin jossa hän asui lopun elämäänsä. Hän oli 1950-luvun lopulla Hudiksvallin seudulla metsätyömailla työnvälittäjänä ja hän lienee kuollut 1960-luvulla syöpään.


title: Tähtäimessä

text: Tähtäimessä ("Target") on Arthur Pennin ohjaama jännityselokuva vuodelta 1985. Sen pääosia, Euroopan-matkalla kadonnutta äitiä etsivää isää ja poikaa esittävät Gene Hackman ja Matt Dillon.


title: Tähtäimessä

text: Walter Lloyd (Hackman) on teinipoikansa Chrisin (Dillon) mielestä tylsä lähiöisä, kunnes perheen äiti yhtäkkiä katoaa lomamatkallaan Pariisissa ja mies ja poika lähtevät tutkimaan asiaa. Pojalle paljastuu, että isä on entinen CIA-agentti eikä lainkaan niin tylsä kun on aina luullut.


title: Tähtäimessä

text: DVDTalk-sivuston Scott Weinberg luonnehtii "Tähtäimessä"-elokuvaa varsin onnistuneeksi sekoitukseksi Polanskin trilleriä "Frantic" ja Jeff Kanew’n vuoden 1985 toimintakomediaa "Täysosuma". DVD Verdict -sivuston Mac McEntire pitää veteraani Arthur Pennin ohjausta kovin hidastempoisena, Dillonin roolityötä ylinäyttelevänä eikä Hackmankaan hänestä onnistu niin kuin yleensä. Myös "Video-oppaan 1995" Bello Romano piti elokuvaa liian hidastempoisena trilleriksi ja antoi elokuvan Suomessa julkaistulle VHS-kasettiversiolle kolme tähteä viidestä, mikä teoksen mukaan vastaa sanallista arviota ”hyvä”.


title: Yash Raj Films

text: Yash Raj Films on Yash Chopran vuonna 1970 perustama intialainen elokuvayhtiö, jonka kotipaikka on Mumbai. Yhtiö tuottaa ja levittää pääasiassa hindinkielisiä elokuvia.


title: Aseman koulu

text: "Aseman koulu" on ollut ja on yhä yleinen koulun nimi. Se voi viitata usean jo toimintansa lopettaneen koulun lisäksi muun muassa seuraaviin kouluihin:


title: Neljä ystävää

text: Neljä ystävää ("Four Friends") on Arthur Pennin ohjaama yhdysvaltalainen draamaelokuva vuodelta 1981.


title: Neljä ystävää

text: Käsikirjoittaja Steve Tesichin omiin muistoihin väljästi perustuvassa tarinassa työväenluokan perheissä Pennsylvanian terästeollisuusalueella 1950-luvulla varttuneet kolme poikaa ja tyttö nimeltä Georgia pohtivat tulevaisuuttaan vuonna 1961, erkanevat omille teilleen ja tapaavat taas 1960-luvun lopun poliittisesti myrskyisinä aikoina.


title: Neljä ystävää

text: Jugoslavialaissiirtolaisten poika, hiljainen Danilo (Tesichin alter ego), haaveilee kirjailijan urasta. Hyvännäköinen ja urheilullinen Tom aikoo upseerin uralle, varovainen David jää kotikaupunkiin jatkamaan juutalaisperheensä hautaustoimistoa. Heidän kaikkien ihastus Georgia haaveilee boheemista taitelijaelämästä ja tanssijan urasta, esikuvanaan Isadora Duncan.


title: Neljä ystävää

text: Elokuva keskittyy näkemään tapahtumat Danilon näkökulmasta. Hänellä on vaikeuksia saada työläisisäänsä hyväksymään uuden sukupolven uudenlaiset ajattelutavat. Danilo rakastuu miljonäärin tyttäreen, jonka tytön oma isä ampuu kuoliaaksi häävastaanotolla estääkseen avioliiton. Georgia kiusaa Daniloa seksuaalisella vapautuneisuudellaan, josta pääsevät nauttimaan lähipiirissä kaikki muut paitsi häneen ikuisesti rakastunut Danilo.


title: Neljä ystävää

text: Elokuvakriitikko Roger Ebert antoi "Neljälle ystävälle" täydet neljä tähteä ja piti sitä erinomaisena kuvauksena oman sukupolvensa nuoruudesta. Ebert ja Tesich olivat molemmat syntyneet vuonna 1942.


title: Neljä ystävää

text: Craig Wasson sai elokuvasta Golden Globe -ehdokkuuden vuoden parhaan miestulokkaan sarjassa.


title: Neljä ystävää

text: Steve Tesichin nuoruusvuosiin Indianassa perustuu väljästi myös Peter Yatesin ohjaama vuoden 1979 elokuva "Fillarijengi".


title: Neljä ystävää

text: Future Film Oy on julkaissut "Neljä ystävää" DVD:llä vuonna 2011.


title: Aseman koulu (Hyvinkää)

text: Aseman koulu on Hyvinkään Parantolan kaupunginosassa, linnuntietä alle 200 metriä Hyvinkään rautatieaseman pohjoispuolella sijaitseva noin 390 oppilaan suomen- ja englanninkielinen alakoulu (luokka-asteet 1–6).


title: Aseman koulu (Hyvinkää)

text: Aseman kouluun kuuluvat vuosina 1910-1913 rakennettu puurakennus sekä vuonna 1954 rakennettu kivirakennus. Hyvinkään kunta perustettiin puurakennuksessa vuonna 1917. Puurakennuksessa toimii nykyään Aseman koulun englanninkielisiä luokkia.


title: Hyvinkäänkylän koulu

text: Hyvinkäänkylän koulu on Hyvinkään Hyvinkäänkylän kaupunginosassa, lähellä Vantaanjokea sijaitseva suomenkielinen alakoulu (luokka-asteet 1–6). Koulu on Hyvinkään vanhin, ja koulutoiminta Hyvinkäänkylässä alkoi jo vuonna 1875.


title: Hakalanpolun koulu

text:
Hakalanpolun koulu oli Hyvinkää Hakalan kaupunginosassa toimiva suomenkielinen erityiskoulu (luokka-asteet: esikoulu, 1–9). Koulu tarjosi oppivelvollisuusajan kasvatusta kehitysvammaisille, autistisille ja kielihäiriöisille lapsille.
Nykyään samat palvelut tarjoaa Hakalantalon Koulu, joka on kahden eri koulun, Hakalan koulun sekä Hakalanpolun koulun yhdistetty koulu.


title: Hakalanpolun koulu

text: Koulu toimi samassa Hakalan monitoimitalossa, jossa on nykyään pelkkä Hakalantalon koulu.


title: Alpha 66

text: Alpha 66 on amerikankuubalainen antikommunistinen terroristijärjestö.


title: Alpha 66

text: Sen tavoitteena on syöstä Kuuban kommunistinen hallinto pois vallasta. Se perustettiin alun perin Puerto Ricossa. Järjestön nykyinen majapaikka on Miami.


title: Alpha 66

text: Järjestön perustivat Andrés Nazario Sargén, Aurelio Nazario, Eloy Gutiérrez Menoyo ja Antonio Veciana, jotka olivat osallistuneet Sikojenlahden maihinnousuun.


title: Alpha 66

text: Alpha tulee kreikkalaisten aakkosten ensimmäisestä kirjaimesta ja järjestölle se merkitsee alkua Fidel Castron vastaiselle taistelulle. Numero 66 viittaa järjestön alkuperäiseen jäsenmäärään.


title: Alpha 66

text: Alpha 66 on toteuttanut useita terrori-iskuja, joiden pääkohteina on ollut Kuuban kommunistinen hallinto.


title: Alpha 66

text: Vuonna 1962 järjestö iski kuubalaiseen hotelliin, jossa kokoontui neuvostoliittolaisia teknikoita. Iskussa sai surmansa useita neuvostoliittolaisia ja kuubalaisia.


title: Alpha 66

text: Se on myös iskenyt esimerkiksi kuubalaisia partioaluksia ja neuvostoaluksia vastaan sekä uhkaillut Kuubaan matkustavia turisteja. Sittemmin järjestö on keskittynyt pääasiassa sabotaasi-iskujen tekemiseen, kuten tehtaiden ja sokeriruokoviljelmien tuhopolttoihin.


title: Alpha 66

text: Useita järjestön jäseniä on kuollut anticastrolaisissa operaatioissa ja monia on myös vangittu. Järjestö on nykyisinkin aktiivinen, vaikka sen toiminta onkin hiipunut.


title: Alpha 66

text: On väitetty, että se olisi suunnitellut Venezuelan entisen presidentin Hugo Chávezin murhaa. Se on vanhin anticastrolainen järjestö. Se on ylläpitänyt radiokanavaa ("La Voz de Alpha 66"), joka on usein suljettu yhdysvaltalaisten viranomaisten toimesta. Järjestö on ollut aktiivinen myös sosiaalisessa mediassa ja on sanonut nykyisin keskittyvänsä poliittisen puolueen perustamiseen. Se vastustaa Yhdysvaltojen ja Raúl Castron johtaman Kuuban lähentymispyrkimyksiä.


title: Hämeenkadun koulu

text: Hämeenkadun koulu on Hyvinkään Parantolan kaupunginosassa, urheilupuiston länsipuolella sijaitseva, suomenkielinen alakoulu (luokka-asteet 1–6).


title: Hämeenkadun koulu

text: Vuonna 1906 toimintansa aloittaneen koulun nimenä oli aluksi "Hyvinkään Hausjärven koulu", sitten "Tehtaan koulu", vuodesta 1941 "Hämeenkadun kansakoulu". "Hämeenkadun ala-aste" siitä tuli peruskoulu-uudistuksen myötä. Kouluntoiminta alkoi vuokratiloissa, mutta jo 1907 valmistui hirsinen koulutalo nykyiselle koulutontille. Yläpuukouluna tunnettu rakennus valmistui vuonna 1919 ja kivikoulu vuoden 1949 lopulla. Nykyisen Hämeenkylän koulun rakennukset remontoitiin vuosina 2011–2013.


title: Talvisillan koulu

text: Talvisillan koulu on Hyvinkään Kirjavatolpan kaupunginosan Talvisillassa toimiva, hallinnollisesti Härkävehmaan kouluun kuuluva kahden suomenkielisen alkuopetusryhmän koulu (luokka-asteet 1–2).


title: Talvisillan koulu

text: Koulun tilat sijaitsevat Talvisillan nuorisotalon yhteydessä.


title: Härkävehmaan koulu

text: Härkävehmaan koulu on Hyvinkään Sveitsin kaupunginosassa toimiva, runsaan 320 oppilaan suomenkielinen yhtenäiskoulu (luokka-asteet 1–9).


title: Härkävehmaan koulu

text: Koulun luokka-asteiden 3–9 opetus tapahtuu Aleksis Kiven kadun koulutiloissa. Alkuopetus (luokka-asteet 1–2) annetaan Heleniuksenkadulla sijaitsevassa Talvisillan koulussa, joka on hallinnollisesti osa Härkävehmaan koulua.


title: Härkävehmaan koulu

text: Härkävehmaan koulun läheisyydessä sijaitsevat muun muassa Sveitsinpuiston ulkoilualue, Sveitsin uimala, Hyvinkään Sveitsin lukio ja Hyvinkään jäähalli (Jääliikuntakeskus).


title: Omega 7

text: Omega 7 oli miaminkuubalainen antikommunistinen terroristijärjestö. Se vastusti Fidel Castron johtamaa kommunistista hallitusta ja sen tavoitteena oli kommunistisen hallinnon syrjäyttäminen.


title: Omega 7

text: Järjestö perustettiin 11. syyskuuta 1974 Sikojenlahden maihinnousuun osallistuneiden veteraanien kesken. Sen perustaja oli Eduardo Arocena, joka oli osallistunut Kuuban hallinnon vastaiseen toimintaan 1960-luvulta lähtien. "Omega" viittasi kreikkalaisten aakkosten viimeiseen kirjaimeen ja se merkitsi järjestölle viimeistä hyökkäystä Castron hallintoa vastaan. Numero "7" viittasi järjestön alkuperäiseen jäsenmäärään. Terroristijärjestö Omega 7 syyllistyi kymmeniin terrori-iskuihin Yhdysvaltojen maaperällä. Kohteita olivat muun muassa Venezuelan konsulaatti, kuubalaiset ja muut Latinalaisen Amerikan maiden diplomaatit, ja myös kaikki sellaiset tahot, jotka suhtautuivat Castron hallintoon myönteisesti tai eivät olleet vahvasti Castron hallintoa vastaan. Tuhoisimman iskunsa järjestö toteutti 6. lokakuuta 1976, kun se tuhosi Cubana Airlines -matkustajakoneen Barbadoksen ilmatilassa. Iskussa kuoli 73 ihmistä. Järjestön toiminta loppui käytännössä siihen, kun järjestön perustaja Arocena (joka käytti koodinimeä "Omar") tuomittiin elinkautiseen Manhattanilla vuonna 1984.


title: Rajakylän tenniskeskus

text: Rajakylän tenniskeskus on Vantaan Rajakylän kaupunginosassa sijaitseva liikuntapaikka. Tenniskeskus sijaitsee Porvoonväylän eteläpuolella ja keskuksen naapurustosta löytyvät esimerkiksi Rajakylän koulu ja Latupuiston päiväkoti. Keskukseen kuuluu tennishalli ja liikuntahalli, ja asiakkaille on tarjolla sulkapallo- ja tenniskenttien sekä liikuntasalin käyttövuoroja. Keskuksella on esimerkiksi kolme tenniskenttää sisällä ja kaksi massakenttää ulkona. Rajakylän tenniskeskus siirtyi Vantaan kaupungin liikuntapalveluiden hallintaan 1.6.2015 alkaen.


title: Ali Raymi

text: Ali Raymi (7. joulukuuta 1973 – 23. toukokuuta 2015 oli jemeniläinen nyrkkeilijä ja maailmanmestari. Raymi otteli ammattilaisena 25 ottelua, joista hän voitti jokaisen ennen täyttä aikaa.


title: Fillarijengi

text: Fillarijengi ("Breaking Away") on Peter Yatesin ohjaama yhdysvaltalainen elokuva vuodelta 1979. Käsikirjoittaja Steve Tesichin omiin nuoruusmuistoihin väljästi perustuva, draamaa ja komediaa yhdistelevä tarina toi Oscarin parhaasta alkuperäiskäsikirjoituksesta ja sai Golden Globe -palkinnon vuoden parhaan komedia- tai musikaalielokuvan sarjassa.


title: Fillarijengi

text: Neljän 19-vuotiaan työläisperheen nuoren jengi asuu Bloomingtonin yliopistokaupungissa ja joutuu usein konflikteihin itseään parempana pitävien Indianan yliopiston opiskelijoiden kanssa. Kaupungin kivityöläisisistä nimensä saaneen Cutters-jengin johtaja Dave (Dennis Christopher) harrastaa maantiepyöräilyä ja ihailee italialaisia kilpapyöräilijöitä ja italialaista kulttuuria muutenkin. Hänen isänsä on entinen kivityöläinen ja myy nyt käytettyjä autoja kyseenalaisin menetelmin. Daven äiti on isää ymmärtävämpi pojan pyrintöjen suhteen.


title: Fillarijengi

text: Dave ihastuu yliopistossa opiskelevaan Katherineen (Robyn Douglass) ja tekeytyy italialaiseksi opiskelijaksi tehdäkseen tähän vaikutuksen Hän muun muassa laulaa ”Caterinalleen” italialaista serenadia tämän sisarkuntatalon puutarhassa. Katherinen poikaystävä opiskelijatovereineen käy Daven ja tämän jengin kimppuun, mistä he saavat vakavan varoituksen yliopiston rehtorilta. Rehtori ehdottaa, että sovinnon eleenä Daven pyöräilytiimi saa osallistua yliopiston vuosittaiseen Little 500 -ratapyöräilykilpailuun. Dave ei innostu, koska silloin paljastuisi ettei hän olekaan italialainen. Dave osallistuu paikalliseen Cinzanon sponsoroimaan 100 mailin maantiepyöräilyyn, jossa italialainen, johdossa oleva tiimi sabotoi sitä uhanneen Daven matkan. Daven Italian-ihailu saa nopean lopun, ja hän tajuaa taas olevansa vain pikkukaupungin työläispoika. Dave tunnustaa Katherinelle huijanneensa tätä, ja Kate pettyy itkien.


title: Fillarijengi

text: Jengikaverit päättävät sittenkin osallistua yliopiston ratakilpailuun, jossa nelimiehiset joukkueet ajavat vapaasti vuorotellen samalla pyörällä. Koska muut Cutters-tiimin jäsenet eivät ole juuri harjoitelleet pyöräilyä, Dave ajaa yksin vuorotta ja johtaa kilpailua, kunnes kaatuu ja menettää johtopaikkansa. Jengikaverit saavat etumatkaa kiinni, ja kisan lopussa Dave ottaa taas ajovuoron. Kiivaan taistelun jälkeen paikallisten yliopistoveljeskuntien joukkueita vastaan Cutters-joukkue voittaa kisan niukasti.


title: Fillarijengi

text: Elokuvan lopussa Dave on aloittanut itsekin opinnot kaupunkinsa yliopistossa. Hän törmää ranskalaiseen opiskelijatyttöön ja alkaa puhua tälle miten on aina ihaillut Ranskan ympäriajoa ja ranskalaista kulttuuria...


title: Fillarijengi

text: Elokuva on paljolti kuvattu aidoissa ympäristöissä Indianan Bloomingtonissa kesällä 1978. Käsikirjoittaja Steve Tesich oli itsekin köyhän perheen poika, mutta sai painiharrastuksensa ansiosta stipendin opiskelemaan Bloomingtonissa. Hänestä tuli myös aktiivinen kilpapyöräilijä.


title: Fillarijengi

text: Elokuvan musiikkina kuullaan Mendelssohnin "Italialaista sinfoniaa" ja Rossinin "Sevillan parturia". Serenadikohtauksessa esitetään tenoriaaria Friedrich von Flotowin oopperasta "Martha" vuoroin Daven, vuoroin Mario Lanzan laulamana.


title: Fillarijengi

text: Chicago Sun-Timesin elokuvakriitikko Roger Ebert kutsui elokuvaa ”todelliseksi aarteeksi”: aurinkoiseksi, hauskaksi, hyvin tehdyksi ja älykkääksi. Monet muutkin kriitikot ihastelivat, miten kuluneesta rikas-köyhä-nuorisojengiasetelmasta oli saatu aikaan niin erinomainen elokuva.


title: Fillarijengi

text: Tesich sai tarinastaan käsikirjoitus-Oscarin, ja elokuva oli Oscar-ehdokkaana vuoden parhaaksi elokuvaksi. Lisäksi ohjaaja Peter Yates oli ehdolla parhaan ohjauksen, Barbara Barrie äidin roolistaan parhaan naissivuosan ja säveltäjä Patrick Williams parhaan musiikin sarjassa. "Fillarijengi" palkittiin Golden Globessa vuoden parhaana elokuvana, ja lisäksi pääosan esittäjä Dennis Christopher sai useissa kilpailuissa palkintoja ja ehdokkuuksia esikoisroolistaan.


title: Fillarijengi

text: "Sports Illustrated" -lehti listasi vuonna 2003 kaikkien aikojen 50 parasta urheiluelokuvaa, ja "Fillarijengi" noteerattiin sijalle 8. American Film Institute valitsi vuonna 2006 sata kaikkien aikojen innostavinta elokuvaa, ja "Fillarijengi" sijoittui siinäkin kahdeksanneksi.


title: Fillarijengi

text: Steve Tesichin nuoruusvuosiin Indianassa perustuu väljästi myös Arthur Pennin ohjaama vuoden 1981 elokuva "Neljä ystävää".


title: Fillarijengi

text: Future Film Oy on julkaissut "Fillarijengin" DVD:llä vuonna 2011.


title: Fillarijengi

text: Elokuvan suosion johdosta Indianan yliopiston vuosittaiseen Little 500 -pyöräkilpailuun Bloomingtonissa otetaan yliopistoveljeskuntien joukkueiden ohella nykyisin yksi ulkopuolinen joukkue, joka saa nimen Cutters.


title: Fillarijengi

text: Elokuvan pohjalta 20th Century Fox tuotti myös kahdeksan jakson mittaisen televisiosarjan "Breaking Away", jota kuvattiin Georgian yliopiston liepeillä Athensissä. Elokuvan tapahtumia edeltävään vuoteen sijoittuvassa tv-sarjassa nähdään Jackie Earle Haley Moocherina ja Barbara Barrie äitinä, mutta muut näyttelijät ovat eri henkilöitä; päähahmoa Davea esittää Shaun Cassidy. Sarjan ensimmäisessä jaksossa nähdään Jeff Daniels yhdessä varhaisimmista rooleistaan. Myös televisiosarjan käsikirjoitti Steve Tesich, ja sen tuottajana toimi elokuvan ohjaaja Peter Yates.


title: Kätisyys

text: Kätisyys on se ominaisuus, että ihminen on joko oikeakätinen tai vasenkätinen. Molempikätinen saattaa käyttää kumpaakin kättä melko tasaveroisesti.


title: Kätisyys

text: Kätisyyden on arveltu johtuvan aivojen epäsymmetriasta. Oikeakätisellä hallitseva on vasen aivopuolisko ja vasenkätisellä oikea.


title: Kätisyys

text: Suurin osa oikeakätisistä tekee kaiken oikealla kädellään, mutta vasenkätisistä suurin osa käyttää joskus myös oikeaa kättään. Vasenkätiseksi ihminen määritellään usein kirjoituskäden mukaan. Koska oikeakätisiä on enemmän kuin vasenkätisiä, monet esineet on suunniteltu oikeakätisten ehdoilla.


title: Kätisyys

text: Ihmisistä noin 90 prosenttia on oikeakätisiä. Kätisyys määräytyy varhaisella sikiökaudella ja vakiintuu varhaislapsuudessa. Ihmisen kätisyys on perinnöllistä ja monen geenin summa, mutta siihen vaikuttavat myös ympäristötekijät. Vasenkätisiä on vasenkätisten lapsista erään tutkimuksen mukaan 40 prosenttia, mutta oikeakätisten vanhemmista vasenkätisiä on vain 10 prosenttia. Raskauden tai synnytyksen ongelmat saattavat altistaa vasenkätisyydelle.


title: Kätisyys

text: Myös kissoilla ja koirilla esiintyy kätisyyttä.


title: Wes Hoolahan

text: Wesley "Wes" Hoolahan (s. 20. toukokuuta 1982 Dublin, Irlanti) on irlantilainen jalkapalloilija. Pelipaikaltaan hän on hyökkäävä keskikenttäpelaaja. Hän edustaa Englannin Mestaruussarjassa pelaavaa Norwich Cityä.


title: Wes Hoolahan

text: Hoolahan on edustanut urallaan myös irlantilaisia Belvedereä ja Shelbournea, skotlantilaista Livingstonia ja englantilaista Blackpoolia. Hän voitti Shelbournessa Irlannin-mestaruuden kausina 2001–2002, 2003 sekä 2004 ja edusti seuraa yhteensä 133 pääsarjaottelussa, joissa teki 11 maalia. Livingstonissa Hoolahan pelasi Skotlannin valioliigaa kaudella 2005–2006 yhteensä 16 ottelun verran. Lisäksi Hoolahan on pelannut pääsarjatasolla Norwich Cityssä 112 Englannin Valioliigan ottelua, joissa hän on tehnyt 12 maalia (tilanne kauden 2015–2016 jälkeen).


title: Wes Hoolahan

text: Irlannin A-maajoukkueessa Hoolahan on pelannut vuodesta 2008 lähtien, tosin vuosina 2009–2011 hän ei pelannut maaotteluita.


title: Bramble Cay

text: Bramble Cay on noin neljän hehtaarin kokoinen korallisaari Ison valliriutan pohjoislaidalla Torresinsalmen kupeessa Tyynellämerellä. Saari kuuluu Australialle ja on samalla maan pohjoisin piste.


title: Bramble Cay

text: Bramble Cay on tärkeä elinalue useille eläinlajeille. Saari on tärkein lisääntymisalue yhdelle Torresinsalmen merikilpikonnalajeista. Saarella eli ennen Ison valliriutan ainoa kotoperäinen nisäkäslaji, "Melomys rubicola". Kyseistä jyrsijää ei tavattu missään muualla maailmassa. Vuonna 2016 tutkijaryhmä totesi lajin hävinneen todennäköisesti merenpinnan kohoamisen ja myrskytulvien seurauksena, mikä tekee lajista mahdollisesti ensimmäisen ilmastonmuutoksen takia sukupuuttoon kuolleen nisäkäslajin.


title: Bramble Cay

text: Bramble Caylle rakennettiin majakka vuonna 1924. Majakka korvattiin uudella vuonna 1954, ja se on nykyisin automatisoitu.


title: Anthon Bruun

text: Anthon Bruun (23. lokakuuta 1778 Hamina – 12. elokuuta 1824 Hamina) oli suomalainen kauppias ja kauppaneuvos.


title: Anthon Bruun

text: Bruunin kauppiassuku oli asettunut Haminaan 1700-luvun alussa. Jo suvun ensimmäiset edustajat eli veljekset Johan ja Heino Erik Bruun kohosivat kaupungin huomattavimpien porvareiden joukkoon. Johan Bruunin (1714–1756) poika oli kauppias Carl Bruun (1748–1809), josta aikanaan tuli Anthon Bruunin isä. Carl Bruunin pojista neljä toimi kauppiaina Haminassa.


title: Anthon Bruun

text: Anthon Bruun syntyi perheensä toiseksi vanhimpana poikana. Hän varttui Haminassa. Sukunsa perinteitä noudattaen hän siirtyi kaupan alalle. Hänellä oli Haminassa oma kauppaliike. Nuorena kuolleen Bruunin ura kauppiaana jäi tosin melko lyhyeksi. Hänen onnistui kuitenkin saavuttaa taloudellista menestystä, vaikka taloudelliset olot Venäjän keisarikunnan hallintaan (1809) autonomisena alueena liitetyssä Suomen suuriruhtinaskunnassa olivat vielä alkuvuosina (eli 1810-luvulla) taloudellisesti vaikeat. Kauppahuoneen keskeisiä välitystuotteita olivat vilja ja suola. 1810-luvulla Anthon Bruun oli Haminan merkittävin viljan maahantuoja.


title: Anthon Bruun

text: Kauppaliikkeen ohella Bruun omisti veljensä Christianin kanssa osan Anjalassa sijainneesta Ummeljoen sahalaitoksesta. Anthon Bruun otti osaa myös Haminan kunnalliselämään. Hän oli vuodesta 1813 lähtien Haminan kaupunginvanhimpien puheenjohtaja.


title: Anthon Bruun

text: Vuonna 1821 Haminan kaupungin keskusta paloi. Anthon Bruunin kerrotaan menettäneen terveytensä, kun hän osallistui palon sammutustöihin. Vuonna 1822 hän sai kauppaneuvoksen arvonimen. Sen jälkeen hän eli enää vain pari vuotta.


title: Anthon Bruun

text: Anthon Bruun oli vuodesta 1814 naimisissa Jacobina Catharina Stewenin (1790–1853) kanssa. Pariskunnalla oli kaksi tytärtä, jotka avioituivat venäläisten upseerien kanssa. Bruunin poika oli ministerivaltiosihteeri Theodor Bruun.


title: Evan Rodrigues

text: Evan Rodrigues (s. 28. heinäkuuta 1993 Etobicoke, Ontario, Kanada) on kanadalainen jääkiekkoilija, joka edustaa NHL-seura Buffalo Sabresin organisaatiota.


title: Evan Rodrigues

text: Rodrigues varattiin vuoden 2009 kymmenennellä kierroksella 196. pelaajana OHL-seura Ottawa 67'siin. Hän ei kuitenkaan joukkueessa ikinä pelannut.


title: Evan Rodrigues

text: Kaudeksi 2011–2012 Rodrigues siirtyi opiskelemaan Bostonin yliopistoon, jonka joukkueessa hän pelasi. Hän pelasi tulokaskautensa aikana 36 ottelua, joissa teki kaksi maalia sekä keräsi kymmenen syöttöpistettä. Toisella kaudellaan hän oli joukkueen sisäisen pistepörssin kolmas tehtyään 38 pelaamassaan ottelussa tehot 14+20=34. Hänet palkittiin kauden päätteeksi Hines Awardilla.


title: Evan Rodrigues

text: Kaudella 2013–2014 Rodrigues teki 31 ottelussa viisi maalia sekä yhdeksän syöttöpistettä. Viimeisellä yliopistokaudellaan, 2014–2015, Rodrigues oli Jack Eichelin jälkeen NCAA:n toiseksi paras pistemies tehtyään 41 ottelussa tehot 21+40=61. Boston voitti kauden päätteeksi yliopistomestaruuden. Rodrigues toimi joukkueen varakapteenina.


title: Evan Rodrigues

text: Yliopistokauden päätyttyä Rodrigues solmi huhtikuussa 2015 tulokassopimuksen Buffalo Sabresin kanssa. Hän osallistui Sabresin kautta 2015–2016 edeltäneelle harjoitusleirille, josta hänet kuitenkin lähetettiin AHL-farmiseura Rochester Americansiin. Rodrigues nostettiin kauden lopussa Sabresin NHL-kokoonpanoon. 8. huhtikuuta Rodrigues pääsi debytoimaan NHL:ssä ottelussa Columbus Blue Jacketsia vastaan. Hän sai ottelussa peliaikaa 10.10 minuuttia. Rodrigues onnistui maalinteossa toisessa NHL-ottelussaan, New York Islandersia vastaan. Rodrigues teki kahdessa ottelussa yhden maalin sekä yhden syöttöpisteen, jonka jälkeen hänet lähetettiin takaisin farmiin. Americansissa Rodrigues teki ensimmäisen ammattilaiskautensa aikana 72 pelaamassaan ottelussa tehot 9+21=30.


title: Musiikkiarkisto

text: Musiikkiarkisto kerää, säilyttää ja tarjoaa suomalaiseen populaarimusiikkiin liittyvää tietoa ja aineistoa, johon tutkijat ja muut aihepiiristä kiinnostuneet voivat vapaasti tutustua arkiston tiloissa. Aineistoa on yli 600 hyllymetriä. Sen runkona ovat musiikkialan toimijoilta ja musiikinharrastajilta saadut lahjoitukset kuten äänilevyt, ääninauhat, videot, valokuvat, haastattelut, nuotit, käsikirjoitukset, musiikkilehdet, musiikkikirjat, sopimukset ja kirjeet.


title: Musiikkiarkisto

text: Kokoelma kattaa merkittävän osan suomalaista musiikki- ja kulttuuriperintöä. Joukossa on paljon julkaisematonta aineistoa. Musiikkiarkisto on tieteellinen äänitearkisto, jonka aineistoja käytetään tutkimuksessa ja opetuksessa. Musiikkiarkisto tarjoaa neuvonta- ja tiedonhakupalveluja sekä julkaisee populaarimusiikin historiaan liittyviä tutkimuksia sekä muuta aineistoa kuten äänilevyjä.


title: Musiikkiarkisto

text: Suomen Jazz-arkisto perustettiin Helsingissä 10.12.1990 Manu Teittisen aloitteesta. Tavoitteena oli kerätä talteen suomalaisen jazzin historiaan liittyvää aineistoa. Nimi Suomen Jazz & Pop Arkisto otettiin käyttöön vuonna 1997, jolloin arkiston toiminta laajeni kattamaan koko suomalaisen populaarimusiikin kentän. Vuonna 2015 nimeksi otettiin käyttöön Musiikkiarkisto JAPA. Vuodesta 2017 lähtien arkisto on toiminut nimellä Musiikkiarkisto.


title: Musiikkiarkisto

text: Arkiston ensimmäisenä johtajana vuoteen 1997 saakka toimi jazzmuusikko ja -historioitsija Jukka Haavisto. Musiikintutkija Juha Henriksson on toiminut johtajana vuosina 1997-2008 ja jälleen vuodesta 2015 lähtien. Vuosina 2008–2015 arkistonjohtajana toimi populaarikulttuurin historian tutkija Janne Mäkelä.


title: Musiikkiarkisto

text: Arkiston hallituksen puheenjohtajana toimi vuoteen 2007 saakka Timo Vähäsilta ja vuosina 2007–2015 Jaakko Harjula. Vuodesta 2015 lähtien tehtävää on hoitanut Hannu Tolvanen. Arkiston sihteerinä ja amanuenssina 1992–2008 toiminut Natta Holma sai vuonna 2009 Jazzliiton Andania-palkinnon, jonka ovat saaneet arkiston aktiiveista myös Jukka Haavisto 1995 ja Timo Vähäsilta 2004.


title: Ohjelmistorobotiikka

text: Ohjelmistorobotiikka ("Robotic Process Automation - RPA") on varsin uusi teknologia, jonka avulla automatisoidaan rutiiniprosesseja tietotyössä. "Ohjelmistorobotti" voi perustua konfiguroituun standardoituun työnkulkuun tai tekoälyn avulla toteutettuun itseoppivaan ohjelmistoon.


title: Ohjelmistorobotiikka

text: 'Ohjelmistorobotti' käyttää erilaisia tietojärjestelmiä samoin kuin normaali käyttäjä (ihminen) tekisi. Sen avulla pystytään automatisoimaan erilaisia tietotyön työnkulkuja (prosesseja). Ohjelmistorobotti voi esimerkiksi syöttää tietoja ERP- järjestelmään, hakea tietoja tietojärjestelmästä, muodostaa raportteja tai yhdistellä tietoa eri tietojärjestelmien välillä kuten ihminenkin tietojärjestelmän käyttäjänä tekisi. Ohjelmistorobotti ei vaadi tietojärjestelmältä erillisiä ohjelmointirajapintoja (API) vaan käyttää järjestelmiä normaalin käyttöliittymän kautta.


title: Ohjelmistorobotiikka

text: Ohjelmistorobotiikka edeltäjiä ovat testiautomaatiojärjestelmät ja 'botit'. Näiden ohjelmistojen kyvykkyys suorittaa isojen organisaatioiden prosesseja järjestelmällisesti ja valvotusti on kuitenkin varsin rajallinen ja varsinaisiin ohjelmistorobotiikkajärjestelmiin on kehitetty työkalut määritellä ja muuttaa työnkulkuja helpolla tavalla. Samoin niihin on lisätty työkaluja hallinnoida prosessien lopputuloksia ja poikkeamia. Ohjelmistorobotteja ovat soveltaneet ensimmäisenä erityisesti suuret organisaatiot , joilla on isot yksiköt tukitoimintoja varten sekä ulkoistuspalveluja tarjoavat toimijat.


title: Ohjelmistorobotiikka

text: Ohjelmistorobotit käyttävät tietojärjestelmiä täysin samalla tavalla kuin normaali käyttäjä (ihminen) tekisi. Siksi ohjelmistorobottien määrittely ei yleensä kutsutakaan ohjelmoinniksi vaan virtuaalisen työntekijän kouluttamiseksi (konfiguroinniksi). Koska robotin opettaminen ei muuta muiden järjestelmien toimintaa, on robotin opettaminen ja testaaminen myös merkittävästi helpompaa ja nopeampaa verrattuna perinteiseen tietojärjestelmäkehitykseen.


title: Ohjelmistorobotiikka

text: Ohjelmistorobotiikalla pystytäänkin toteuttamaan prosessien automatisointia huomattavasti nopeammin ja ketterämmin kuin perinteisellä tietojärjestelmällä. Liiketoiminnan vaatimia muutoksia voidaan tällä tavoin toteuttaa nopeammin ja ilman, että muutokset hidastavat muuta tietojärjestelmäkehitystä. Niitä käytetäänkin esimerkiksi nopeuttamaan palvelukehitystä tai lisäämään automaatiota tapauksissa, jossa tapahtumamäärät eivät riitä perustelemaan perinteistä järjestelmäintegraatiota tai järjestelmä on esimerkiksi 'eläköitymässä' kohtuu pian.


title: Ohjelmistorobotiikka

text: Ohjelmistorobotiikka ei vaadi perinteisiä ohjelmistokehitystaitoja. Robotin konfigurointi tapahtuu yleensä graafisilla työvälineillä ja robotin konfigurointi on helppo oppia muutamassa kuukaudessa.


title: Ohjelmistorobotiikka

text: Konfigurointi tapahtuu yleensä graafisen käyttöliittymän kautta ja robotin työnkulku määritellään vuokaaviona, jonka elementtien järjestystä ja sisältöä voi muuttaa hiirellä raahaamalla ja siirtelemällä.


title: Ohjelmistorobotiikka

text: Perinteisiin tietojärjestelmämuutoksiin sisältyy aina isoja riskejä, kun vanha tietojärjestelmä poistetaan käytöstä ja uusi otetaan samanaikaisesti käyttöön. Samalla tietosisällöt muunnetaan uuden järjestelmän ymmärtämään muotoon. Uuden järjestelmän myötä käyttäjien käyttökokemus ja prosessi muuttuu merkittävästi. Tietojärjestelmät joudutaan myös usein integroimaan useisiin vanhoihin järjestelmiin tai korvaamaan monta vanhempaa järjestelmää kerralla.


title: Ohjelmistorobotiikka

text: Ohjelmistorobotiikan käyttöönotto ei vaadi muutoksia olemassa oleviin järjestelmiin. Robotille myönnetään käyttäjätunnukset ja käyttöoikeudet kuin se olisi normaali käyttäjä. Tämän lisäksi robotille konfiguroidaan prosessin työnkulku ja dialogi käyttöliittymän kanssa.


title: Ohjelmistorobotiikka

text: Ohjelmistorobotiikan soveltaminen ei vaadi syvällisiä IT- taitoja. Tärkeämpää on liiketoiminnan ja sen tarpeiden ymmärtäminen. Niinpä ohjelmistorobottihankkeita johdetaankin usein liiketoimintalähtöisesti ja niillä pyritään esimerkiksi tehostamaan yksikön toimintaa, parantamaan laatua, parantamaan palveluaikaa, vastaamaan kausivaihteluihin tai nopeuttamaan uusien palveluiden vientiä markkinoille.


title: Ohjelmistorobotiikka

text: Ohjelmistorobotiikka ei korvaa tietojärjestelmiä. Se käyttää olemassa olevia järjestelmiä ja osa prosessin logiikasta voidaan konfiguroida ohjelmistorobotin tehtäväksi. Tietojärjestelmien kehitystä tarvitaan kuitenkin edelleen ja monet palvelut saattaa kannattaa siirtää tietojärjestelmän tehtäväksi jatkossa, jotta ohjelmistorobottien ylläpito ja jatkokehitys puolestaan yksinkertaistuu.


title: Ohjelmistorobotiikka

text: Nykyisin käytössä olevat ohjelmistorobotit eivät tyypillisesti ole tekoälypohjaisia eivätkö osaa suorittaa omaehtoista päättelyä tai oppimista, joten ne pystyvät suorittamaan prosesseja, joissa ohjeistus on määrämuotoinen ja yksiselitteinen (toki se voi olla myös monimutkainen ja moniportainen).


title: Ohjelmistorobotiikka

text: Ohjelmistorobottien kyky ymmärtää luonnollista kieltä tai kuvia on rajallinen. Niinpä ne ovat parhaimmillaan prosesseissa, jossa tieto on jo saatavissa esimerkiksi tietojärjestelmästä määrämuotoisena ja lopputuotoksena syntyä tieto on edelleen määrämuotoista.


title: Ohjelmistorobotiikka

text: Tutkimusten mukaan monissa tehtävissä iso osa ihmisten työajasta kuluu automatisoitavissa oleviin rutiinitehtäviin (esimerkkinä terveydenhoitoalalla tehty tutkimus hoitohenkilökunnan ajankäytöstä ).


title: Ohjelmistorobotiikka

text: Useat organisaatio, jotka ovat soveltaneet ohjelmistorobotiikkaa eivät ole vähentäneet työvoimaa vaan muuttaneet henkilöiden toimenkuvia mielekkäämmiksi ja esimerkiksi lisänneet resursointia asiakaspalveluun . Muutamien selvitysten mukaan työntekijät myös ottavat robotit virtuaalisiksi tiiminjäseniksi kuten uuden työntekijän .


title: Ohjelmistorobotiikka

text: Ulkoistustoimialalla ohjelmistorobotiikka muuttanee merkittävästi toimintamalleja. Aiemmin ulkoistustoimijat ovat siirtäneet merkittäviä määriä työntekijöitään halvemman kustannustason maihin. Nyt ohjelmistorobotiikka antaa mahdollisuuksia suorittaa vastaavat tehtävät joko asiakkaan sijaintimaassa tai joidenkin analyytikkojen mielestä asiakas itse tuottaa jatkossa aiemmin ulkoistetut palvelut .


title: Ohjelmistorobotiikka

text: Useiden tutkimusten mukaan ohjelmistorobotiikka tulee tehostamaan rutiiniprosesseja tietotyössä merkittävästi ja muuttaa globaaleja työmarkkinoita.


title: Ohjelmistorobotiikka

text: Oxfordin yliopiston tutkimuksen mukaan 47% työpaikoista korvautuu tekoälyllä ja automaatiolla seuraavan 20 vuoden aikana. . Etla puolestaan arvio, että 36% suomalaisten työpaikoista korvautuu vastaavalla tavalla tekoälyllä ja automaatiolla .


title: Ohjelmistorobotiikka

text: Ohjelmistorobotiikka on teknologiana käytössä jo monissa organisaatioissa, mutta tulee kehittymään edelleen merkittävästi. Seuraavina askeleina ennustetaan esimerkiksi ohjelmistorobottien kykenevän tekoälypohjaiseen päättelyyn. Myös Business Process Management (PBMS) työkalujen ja robotiikan rajojen arvioidaan jatkossa hämärtyvän.


title: Ofloksasiini

text: Ofloksasiini (CHNOF) on fluorokinoloneihin kuuluva orgaaninen yhdiste. Lääketieteessä sitä voidaan käyttää laajakirjoisena antibioottina muun muassa korvatulehduksen hoidossa.


title: Ofloksasiini

text: Ofloksasiini estää bakteerien DNA-gyraasientsyymin toimintaa, minkä vuoksi DNA:n kahdentuminen ei onnistu eivätkä bakteerit pääse kasvamaan ja lisääntymään. Yhdiste on laajakirjoinen antibiootti ja tehoaa useisiin sekä grampositiivisiin että gramnegatiivisiin bakteereihin. Yhdisteen S-enantiomeeri on raseemista seosta 8–128 kertaa tehokkaampi ja sitä myydäänkin myös puhtaana enantiomeerina nimellä levofloksasiini. Ofloksasiinia voidaan käyttää muun muassa salmonellan, korvatulehdusten, virtsatulehdusten ja tippurin hoitoon.


title: Ofloksasiini

text: Ofloksasiinin seitsenvaiheisen synteesin lähtöaine on 2,3,4-difluorinitrobentseeni. Ensimmäisessä vaiheessa yhdiste reagoi emäksisissä olosuhteissa muodostaen 2,3-difluori-6-nitrofenolia, jonka hydroksyyliryhmä alkyloidaan emäksisissä olosuhteissa klooriasetonin avulla kaliumjodidin toimiessa katalyyttinä. Muodostuva yhdiste reagoi vedytettäessä Raney-nikkelin toimiessa katalyyttinä muodostaen bentsoksatsiinijohdannaisen. Tämä johdannainen reagoi seuraavassa vaiheessa dietyylietoksimetyleenimalonaatin kanssa ja tämä johdannainen reagoi edelleen polyfosforihapon läsnä ollessa syklisoituen kinoliinirakenteiseksi yhdisteeksi. Kaksi viimeistä ofloksasiinin synteesin vaihetta ovat esterin hydrolyysi ja aromaattisen renkaan fluoriatomin korvautuminen reaktiolla N-metyylipiperatsiinin kanssa.


title: Melomys rubicola

text: Melomys rubicola oli jyrsijälaji, jota esiintyi ainoastaan pienellä Bramble Cayn korallisaarella Torresinsalmessa. Laji oli ainoa Ison valliriutan kotoperäinen laji. "Melomys rubicolan" todettiin kuolleen sukupuuttoon vuonna 2016.


title: Melomys rubicola

text: "Melomys rubicola" oli noin 15–16 senttimetriä pitkä ja sillä oli suunnilleen samanpituinen häntä. Jyrsijä oli yöeläin ja se liikkui Bramble Cayn vähäisen kasvillisuuden seassa. "Melomys rubicolan" arveltiin syövän ravinnokseen kasveja, mutta mahdollisesti myös kilpikonnanmunia.


title: Melomys rubicola

text: Yhtään lajin edustajaa ei oltu tavattu vuoden 2009 jälkeen, ja sille oli tehty jo elvytyssuunnitelma. Tutkijat palasivat Bramble Caylle vuonna 2014, mutteivät löytäneet yhtään yksilöä. Vuonna 2016 laji julistettiin kuolleeksi sukupuuttoon. Syyksi arvellaan merenpinnan kohoamista ja myrskytulvia, jotka ovat saattaneet peittää koko saaren vuonna 2014. Tutkimusryhmän mukaan "Melomys rubicola" on ensimmäinen ihmisen aiheuttaman ilmastonmuutoksen takia sukupuuttoon kuollut nisäkäslaji.


title: Otto Toivanen

text: Otto Toivanen (s. 3. lokakuuta 1965 Turku) on suomalainen taloustieteilijä. Hän työskentelee professorina KU Leuvenissa Belgiassa. Toivanen on aiemmin työskennellyt tutkijana Warwickin kauppakorkeakoulussa (1994–1997), tutkijana, apulaisprofessorina sekä professorina Helsingin Kauppakorkeakoulussa (1997–2004) sekä Kansantaloustieteen valtakunnallisen jatkokoulutusohjelman ja HECERin johtajana vuosina 2004–2010.


title: Otto Toivanen

text: Toivanen on koulutukseltaan taloustieteen tohtori. Hän väitteli tohtoriksi Warwickin yliopistosta vuonna 1995 otsikolla "Industrial Economics Studies in Insurance Markets".


title: Scott Eastwood

text: Scott Eastwood (s. 21. maaliskuuta 1986 Monterey County, Kalifornia, Yhdysvallat) on yhdysvaltalainen näyttelijä ja malli.


title: Scott Eastwood

text: Scott Eastwood on näyttelijä-ohjaaja Clint Eastwoodin poika. Elokuvauransa alussa Eastwood käytti äitinsä sukunimeä Reeves, koska ei halunnut hyötyä isänsä suosiosta.


title: Sanna Majuri

text: Sanna Majuri on suomalainen näyttelijä ja laulaja, koulutukseltaan teatteritaiteen maisteri. Hän on ollut kiinnitettynä Helsingin kaupunginteatteriin vuodesta 2004. Hänen roolejaan on muun muassa Katri Helenasta kertovan näytelmän päärooli. Muita rooleja ovat olleet Eponine ("Les Misérables"), Kim (Miss Saigon) Minä (Rebecca), Wendla (Spring Awakening), Kala (Tarzan), Sisi (Oli ennen onnimanni), Ruusunen (Prinsessa Ruusunen) "Manillaköydessä" hänen roolejaan olivat Elviira, sotilas, poika ja tanssija. Hän on dubannut kymmeniä animaatiosarjoja ja elokuvia, muiden muassa Sam Sam ja Barbie elokuvien ääniroolit (Barbie) vuosina 2004-2015.


title: Yala

text: Yala on kaupunki Etelä-Thaimaassa, Malakan niemimaalla lähellä Malesian rajaa. Se on samannimisen provinssin pääkaupunki.


title: Kasturba Gandhi

text: Kasturba Mohandas Gandhi (nimi voidaan kirjoittaa myös Kasturbai; o.s. Kasturba Kapadia; s. 11. huhtikuuta 1869 Porbandar, Intia – 22. helmikuuta 1944 Pune) oli intialainen kansalaisoikeusaktivisti ja itsenäisyysaktivisti. Hän oli Mahatma Gandhin vaimo.


title: Kasturba Gandhi

text: Kasturba ja Mohandas (myöhemmin Mahatma) Gandhi menivät naimisiin 13-vuotiaina. Kasturba ei ollut käynyt kouluja, mutta hänen miehensä järjesti hänelle peruskoulutuksen. Pariskunta sai neljä poikaa vuosien 1888 ja 1900 välillä. He olivat naimisissa Kasturban kuolemaan saakka.


title: Kasturba Gandhi

text: Kasturba kiinnostui politiikasta ja yhteiskunnallisesta vaikuttamisesta asuessaan miehensä kanssa Etelä-Afrikassa 1890-luvulta vuoteen 1914. Hän auttoi Mohandasia tämän kansalaisoikeustoiminnassa ja joutui siitä vuonna 1913 vankilaan kolmeksi kuukaudeksi.


title: Kasturba Gandhi

text: Palattuaan Intiaan pariskunta toimi aktiivisesti maan itsenäisyysliikkeessä. Kasturba auttoi myös miehensä perustamien ashramien johtamisessa. He joutuivat moneen kertaan brittihallinnon vangitsemiksi.


title: Kasturba Gandhi

text: Kasturban terveys heikkeni jo Etelä-Afrikassa asuessaan, ja hän sairasteli myöhemmin. Hän kuoli vuonna 1944.


title: Chorió

text: Chorió (, ”Kylä”; myös "Horió") voi viitata muun muassa seuraaviin paikkoihin Kreikassa:


title: Phetchabun

text: Phetchabun on kaupunki Pohjois-Thaimaassa. Se on samannimisen provinssin pääkaupunki.


title: Dáfni

text: Dáfni (, ”Laakeripuu”) tai Dafní (Δαφνί) voi viitata seuraaviin:


title: Dáfni

text: Paikkoja Kreikassa:Muuta:


title: Phichit

text: Phichit on kaupunki Pohjois-Thaimaassa. Se on samannimisen provinssin pääkaupunki.


title: Irákleio

text: Irákleio (, , "Herakleion") voi viitata seuraaviin paikkoihin Kreikassa:


title: Kámpos

text: Kámpos (, ”Tasanko”; myös "Kámbos") voi viitata muun muassa seuraaviin paikkoin Kreikassa:


title: Karyés

text: Karyés (, , ”Pähkinäpuut”) voi viitata muun muassa seuraaviin paikkoihin Kreikassa:


title: Náousa

text: Náousa (; myös "Náoussa") voi viitata seuraaviin paikkoihin Kreikassa:


title: Plátanos

text: Plátanos (, ”Plataanipuu”) voi viitata muun muassa seuraaviin paikkoihin Kreikassa:


title: Pýrgos

text: Pýrgos (, ”Torni”; myös "Pírgos") voi viitata seuraaviin paikkoihin:


title: Skala

text: Skala tai Skála voi tarkoittaa seuraavia:


title: Skala

text: Skála (, ”Portaat”, ”Laituri”) on yleinen yläkylän ranta-asutuksen tai satamapaikan nimi Kreikassa:


title: Vasilikí

text: Vasilikí (, ”Basilika”; myös "Vassilikí") voi viitata muun muassa seuraaviin paikkoihin Kreikassa:


title: Vathý

text: Vathý (, ”Syvä”; myös "Vathí") on yleinen satamapaikan nimi Kreikassa. Se voi viitata muun muassa seuraaviin paikkoihin:


title: Latovesi

text: Latovesi on Pirkanmaalla Ikaalisissa Sisätön Ylijoenperällä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Latovesi on osa Juurijärven-Hulppojärven valuma-aluetta.


title: Latovesi

text: Järven pituus on 1,3 kilometriä, leveys 500 metriä ja sen pinta-ala on 34 hehtaaria. Se sijaitsee pari kilometriä Juurijärveltä luoteeseen. Järvellä on yksi saari Nuottasaari, joka on vajaa 50 metriä pitkä. Siihen laskee kymmenen oja, jotka tuovat soiden kuivatusvesiä järveen. Oja ovat myös Ylisen Löytölammen, Alisen Löytölammen ja Keskinenlammen laskuojia. Latoveden oma laskuoja lähtee järven eteläpäästä ja laskee pari kilometriä kaakossa sijaitsevaan Juurijärveen. Rantaviivan pituus on 3,8 kilometriä. Vain muutama rantaosuutta reunustaa suo, mutta muuten rannat ovat kovaa metsämaata. Järven ympäristössä sijaitsee kaksi maatilaa ja pääasiassa länsirannoille on rakennettu yli kymmen vapaa-ajan asuntoa. Niille johtaa tiet Sisätön suunnalta. Pohjoisrantaan on kartassa merkitty laavu, joka on osana Pirkan Taivalta.


title: Unico Areena

text:
Unico Areena on Kauhavalla sijaitseva jäähalli, jossa Hela-Kiekko pelaa kotiottelunsa.
Unico Areena on valmistunut vuonna 1991. Halli remontoitiin vuosina 2009 ja 2010. Kauhavan jäähallin nimi vaihtui Unico Areenaksi kun Kauhavan jäähalli Oy ja Unico solmivat yhteistyösopimuksen.


title: Ralph Lindy

text: Lindy Ralph "Laffe" (s. 29. heinäkuuta 1935 Helsinki) on suomalainen moottoriurheilija ja eläkkeelle siirtynyt työnjohtaja. Ammatti antoi virikkeen Ralph Lindyn autourheiluharrastuksen viriämiselle v. 1963. Ajanut rallia, ST:tä ja jäärataa vuodesta 1963 sekä puistoajoja vv. 1966-70. Kuulunut ST-ajojen A-luokkaan vuodesta 1965 ja rallien yleiseen luokkaan vuodesta 1963.


title: Ralph Lindy

text: II HMK Ralli v. 1963 1. sija alle 850 ksm 17. sija yleiskilpailu, Helsinki-ralli v. 1963 3.sija alle 850 ksm, 500-Ralli v. 1964 2.sija alle 850 ksm, IV Hakkapeliittaralli v. 1966 1. sija alle 850 ksm, Länsirannikonralli v. 1967, 1. sija alle 850 ksm, 100-Ralli v- 1967 2. sija alle 1300 ksm, 11. sija yleiskilpailu, Lahti-ralli v. 1967 2. sija alle 1000 ksm, 13. sija yleiskilpailu, III Mänttä-ralli v. 1967 1. sija alle 1000 ksm, 19. sija yleiskilpailu, II Sveitsin Talviralli v. 1967 1. sija alle 850 ksm, 10. sija yleiskilpailu, I Seinäjoki-ralli v. 1968 1. sija alle 850 ksm, 5. sija yleiskilpailu, IV Mänttä 200-Ajo v. 1968 2. sija alle 1000 ksm, 13. sija yleiskilpailu, II Seinäjoki-ralli v. 1969 1.sija alle 1000 ksm, II Porvoo-ralli v. 1969 1. sija alle 1000 kms, 100-Ralli v. 1969 1. sija alle 1000 ksm, Mänttä 200-Ajo v. 1969 1. sija alle 1000 ksm, II Ahvenisto-ralli v. 1970 3. sija alle 1000 ksm, Smile-ralli v. 1970 2. sija alle 1000 ksm.


title: Ralph Lindy

text: B-luokan 1. sija Porvoon ST-ajossa v. 1964, A-B-luokan 2. sija Marraskuun Lenkillä v. 1964, A-luokan 1. sija Tammisaaren Talviajossa v. 1965 ja A-luokan 2. sija Salon Kevätajossa v. 1965.


title: Ralph Lindy

text: Saab 96 vm.-63, Saab Sport vm. -64 ja Saab 96 vm. -66


title: Ralph Lindy

text:
Kakkosohjaajina ovat toimineet Robert Robi Gröndal, Antti Jaatinen, Jouko Kaitemo, Jukka Miettinen ja Pentti Koskinen. Karttaa on lukenut
Martti Salovaara. Mekaanikontöistä ovat huolehtineet Robert Robi Gröndal ja Erkki Kuhlberg.


title: Ralph Lindy

text: Ralph Lindy on ollut AK:n jäsen vv. 1964-70, Nurmijärven Urheiluautoilijat ry:n jäsen vuodesta 1970 ja Never Heard Drivers ry:n jäsen vuodesta 1970. Hän toimi Oy Scan Auto AB:n Konalan Korjaamon työturvallisuuskomitean puheenjohtajana. Autourheilun ohella harrastuksiin kuuluu kalastus; saanut mm. ABU:n hopeamerkin.


title: Ralph Lindy

text: Ralph Lindy kilpaili aina vuoteen 1980 asti jolloin hän päätti kilpauransa Hankiralliin v. 1980. Lindyn sijoitukset vuosina 1970-1980 eivät ole ylhäällä, mutta päivitämme niitä sitä mukaan kun saamme niistä tietoa.


title: Bertel Alanco

text: Bror Bertel Alanco (21. helmikuuta 1888 Hollola – 25. joulukuuta 1933) oli suomalainen taidemaalari.


title: Bertel Alanco

text: Alancon vanhemmat olivat Isak Alanco (1852–1922) ja Flora Fatima Fonten (1850–1918). Hänen vanhempi veljensä oli kuvataiteilija, arkkitehti Uuno Alanko (käytti myös nimeä "Uno Alanco").


title: Bertel Alanco

text: Alanco kävi Suomen Taideyhdistyksen piirustuskoulun 1911. Hän osallistui Suomen Taiteilijain näyttelyihin vuosina 1915–1918, 1928 ja 1934 sekä taidenäyttelyihin ulkomailla Tukholmassa 1916 ja Moskovassa 1917. Alancon muistonäyttely pidettiin Lahdessa vuonna 1937. Alanco palveli armeijassa kapteenin arvoisena 1918–1923 ja hän oli metsänhoitajan apulaisena 1923–1927. Alanco toimi myös piirustuksenopettajana oppikoulussa.


title: UFO (elokuva)

text: UFO ("Alien Uprising") on vuonna 2012 ensi-iltansa saanut yhdysvaltalainen tieteiselokuva. Elokuvan ohjasi ja käsikirjoitti Dominic Burns. Pääosassa esiintyivät Bianca Bree, Sean Brosnan ja Simon Phillips, sekä sivuosassa Jean-Claude Van Damme.


title: UFO (elokuva)

text: Ystävykset viettävät yöelämää baarissa, kunnes poistuessaan he alkavat kokemaan outoja asioita ympärillään. Sähkökatkos koko kaupungissa, puhelimet ei toimi, eikä mikään muu. Yhtäkkiä UFOt ilmaantuvat taivaalta Maahan ja koko taivas tummenee heidän aluksen saavuttua. Viisi ystävystä yrittävät selviytyä kaaoksesta.


title: Adolf Lietsalo

text: Kustaa Adolf Lietsalo, sukunimi vuoteen 1928 "Lietzén" (15. toukokuuta 1873 Sammatti – 22. lokakuuta 1953) oli suomalainen taidemaalari.


title: Adolf Lietsalo

text: Lietsalo kävi Taideteollista keskuskoulua 1896–1899, 1900 ja 1901 sekä Suomen Taideyhdistyksen piirustuskoulun 1900–1903. Hän opiskeli tämän jälkeen vielä ulkomailla Pariisissa ja Pietarissa 1903–1906. Hän osallistui Suomen Taiteilijain näyttelyihin 1905-1909 mutta hän vetäytyi sitten 1910-luvulla syrjään näyttelytoiminnasta jatkaen kuitenkin maalaamista. Lietsalo toimi myös vt. piirustuksenopettajana talouskoulussa. Lietsalo asui suurimman osan elämästään Sammatin Oravaniemessä ja häntä kutsuttiin Oravaniemen erakoksi. Lietsalo osti Oravaniemessä sijainneen Oravanokan talon 1906 ja hän testamenttasi sen Suomen Taiteilijaseuralle seuran jäsenten virkistys- ja työskentelypaikaksi. Lietsalon hirsinen ateljee- ja asuinrakennus purettiin 1970-luvun alussa uuden ateljeen tieltä. Seura myi Oravaniemen kiinteistön vuonna 2006.


title: Kári Árnason

text: Kári Árnason (s. 13. lokakuuta 1982 Göteborg, Ruotsi) on islantilainen jalkapalloilija, joka pelaa Allsvenskanin Malmö FF:ssä ja Islannin maajoukkueessa. Hän on pelipaikaltaan keskuspuolustaja, mutta voi pelata myös keskikentällä.


title: Terhi Maczulskij

text: Terhi Maczulskij on suomalainen taloustieteilijä. Hän työskentelee vanhempana tutkijana Palkansaajien tutkimuslaitoksella ja Yrjö Jahnssonin säätiön tutkimusjohtajana elokuusta 2016 alkaen.


title: Terhi Maczulskij

text: Maczulskij on koulutukseltaan kauppatieteiden tohtori. Hän väitteli tohtoriksi Jyväskylän yliopistosta vuonna 2013 otsikolla "Economics of wage differentials and public sector labour markets".


title: Craig Wasson

text: Craig Wasson (s. 15. maaliskuuta 1954 Eugene, Oregon) on yhdysvaltalainen elokuvanäyttelijä. Hänen tunnetuimmat roolinsa ovat pääosat 1980-luvun alkupuolen elokuvissa "Neljä ystävää" (ohj. Arthur Penn, 1981) ja "Kuolema tulee kahdesti" (ohj. Brian De Palma, 1984).


title: Craig Wasson

text: Lähde:


title: Sage Karam

text: Sage Karam (s. 5. maaliskuuta 1995 Bethlehem, Pennsylvania) on yhdysvaltalainen kilpa-autoilija. Viime vuodet hän on kilpaillut IndyCar Series -sarjassa.


title: Sage Karam

text: Karam on vuoden 2013 Indy Lights -mestari. Hän teki IndyCar-debyyttinsä vasta 19-vuotiaana vuoden 2014 Indy 500 -kilpailussa.


title: Sage Karam

text: Elokuussa 2015 Karam ajoi Pocono Racewayllä ajetussa kilpailussa ulos kärkipaikalta, ja hänen autostaan irronnut osa osui takana tulleen Justin Wilsonin päähän. Koomaan vaipunut Wilson menehtyi saamiinsa vammoihin päivää myöhemmin.


title: Garpin maailma (elokuva)

text: Garpin maailma ("The World According to Garp") on yhdysvaltalainen draamaelokuva vuodelta 1982. Elokuvan käsikirjoituksen sovittivat John Irvingin samannimisestä romaanista Irving itse sekä Oscar-palkittu käsikirjoittaja Steve Tesich, ja sen ohjasi George Roy Hill. Pääosia näyttelevät Robin Williams, Mary Beth Hurt, Glenn Close ja John Lithgow. Elokuvan tarina seuraa feministisen yksinhuoltajaäidin Garp-nimisen pojan varttumista ja erikoisia elämänkäänteitä kehdosta hautaan, ja elokuvan tyylilaji vaihtelee satiirista melodraamaan.


title: Garpin maailma (elokuva)

text: Suomessa aikalaisarviot "Garpin maailmasta" olivat melko nihkeitä. Kymmenestä suomalaisesta ensi-iltakriitikosta viisi antoi sille kaksi tähteä, yksi yhden tähden, yksi ei sitäkään ja kolme ei ollut arvioinut elokuvaa. Keskiarvoksi tuli "Projektio"-lehden laskukaavalla 1,57 tähteä neljästä. "Video-oppaassa" vuodelta 1994 Bello Romano piti näyttelijätyötä, etenkin Williamsin ja tämän äitiä esittävän Glenn Closen roolisuorituksia elokuvan parhaana antina. Hän antoi elokuvalle neljä tähteä viidestä, mikä teoksen mukaan vastaa sanallista arviota ”erinomainen”. Huomiota herätti aikoinaan myös John Lithgow’n rooli sukupuoltaan vaihtaneena Robertana, entisenä amerikkalaisen jalkapallon pelaajana. Sekä Close että Lithgow olivat ehdokkaina sivuosa-Oscarin saajiksi.


title: Henrik Borgström (jääkiekkoilija)

text: Kurt Henrik Mikael Borgström (s. 6. elokuuta 1997 Helsinki) on suomalainen jääkiekkolija, joka pelaa NHL-joukkue Florida Panthersin organisaatiossa. Seura varasi hänet ensimmäisellä kierroksella 23. pelaajana . Borgström on pelipaikaltaan keskushyökkääjä.


title: Henrik Borgström (jääkiekkoilija)

text: Borgström on Jokereiden kasvatti. Kaudella 2012–2013 hän oli seuran C-nuorten paras pistemies ja jakoi sisäisen maalipörssin voiton Oula Kuuren kanssa tehoilla 20+21=41. Borgströmin akilleen kantapääksi muodostui lopulta hänen tuolloinen pieni kokonsa, joka jätti hänet lopulta Jokereiden B-nuorten ulkopuolelle. Borgström vaihtoi paikallisvastustaja Helsingin IFK:hon kaudeksi 2013–2014. Borgström pelasi pääosan kaudesta seuran B-nuorissa, mutta hän oli myös B-nuorten Mestiksessä yhden ottelun Helsingin Jääkiekkoklubin mukana. Hän pelasi kauden 2014–2015 myös B-nuorissa ja jakoi pudotuspelien pistepörssin voiton Kärppien Arttu Ruotsalaisen kanssa tehoilla 7+8=15.


title: Henrik Borgström (jääkiekkoilija)

text: Kauden 2015–2016 Borgström pelasi HIFK:n A-nuorissa ja oli joukkueen paras pistemies ja maalintekijä tehoilla 29+26=55. Hän sijoittui koko A-nuorten SM-liigan maalipörssissä kolmanneksi ja pistepörssissä sijalle 11. Pudotuspeleissä Borgström oli HIFK:n paras maalintekijä ja jakoi joukkueen sisäisen pistepörssin voiton Joakim Kukkosen kanssa tehoilla 4+2=6. Hänet valittiin kauden päätteeksi A-nuorten SM-liigan ensimmäiseen tähdistökentälliseen. Borgström herätti kiinnostusta myös HIFK:n SM-liigajoukkueessa, mutta siirtyminen Yhdysvaltain yliopistosarjoihin esti sen toteutumisen. Vaikka hän pelasi kauden A-nuorissa, Borgströmiin oli kauden aikana yhteydessä peräti 28 NHL-seuraan ja hänen pelejään sarjassa seurasi useat kykyjenetsijät. Edellisellä kaudella HIFK:n B-nuorissa ensimmäistä kertaa varattavissa ollutta Borgströmiä ei juurikaan seurattu.


title: Henrik Borgström (jääkiekkoilija)

text: Borgström siirtyi kaudeksi 2016–2017 Denverin yliopistoon. Hän jakoi heti "Freshman -kaudellaan" tehoilla 22+21=43 koko NCHC:n maalipörssin voiton joukkuetoverinsa Troy Terryn kanssa ja sijoittui pistepörssissä neljänneksi. Borgström voitti kauden päätteeksi sarjan runkosarjan mestaruuden. Hänet valittiin NCHC:n vuoden tulokkaaksi, toiseen tähdistökentälliseen ja tulokkaiden tähdistökentälliseen. Kauden päätteeksi Borgström voitti kaikkien aikojen neljäntenä suomalaispelaajana koko NCAA:n mestaruuden. "Sophomore -vuotenaan" 2017–2018 hän voitti koko NCHC:n piste- ja maalipörssin tehoilla 23+29=52. Borgström voitti kauden päätteeksi sarjan mestaruuden, valittiin vuoden pelaajaksi, vuoden hyökkääjäksi, ensimmäiseen tähdistökentälliseen ja finaaleiden tähdistökentälliseen. Keväällä 2018 Borgström oli myös ehdolla koko NCAA:n parhaalle pelaajalle myönnettävän Hobey Baker Awardin voittajaksi ja ylsi valintaprosessissa aina kolmen finalistin joukkoon. Itse palkinnon voitti kuitenkin Northeasternin sentteri Adam Gaudette.


title: Henrik Borgström (jääkiekkoilija)

text: Toisen yliopistokautensa päätteeksi, maaliskuussa 2018 Borgström teki kolmivuotisen tulokassopimuksen Florida Panthersin kanssa. Hän liittyi heti seuran NHL-joukkueen vahvuuteen. Borgström teki NHL-debyyttinsä runkosarjan seitsemänneksi viimeisellä kierroksella 29. maaliskuuta 2018 vieraissa Ottawa Senatorsia vastaan. Hän sai ottelussa jääaikaa 12.41 minuuttia. NHL-uransa avausmaalin Borgström teki uransa neljännessä ottelussaan runkosarjan päätöskierroksella 9. huhtikuuta 2018 Boston Bruinsia vastaan.


title: Henrik Borgström (jääkiekkoilija)

text: Syksyn 2018 Florida Panthers lähetti Borgströmin odotuksiin nähden hieman yllättäenkin AHL-joukkue Springfield Thunderbirdsin vahvuuteen. Panthersin GM Dale Tallon perusteli siirtoa "The Athletic" -lehdelle:


title: Henrik Borgström (jääkiekkoilija)

text: Borgström pelasi alle 20-vuotiaiden MM-kilpailuissa vuonna 2017. Hänet valittiin Sveitsiä vastaan pelatun alkulohkon ottelun päätteeksi Suomen ottelun parhaaksi pelaajaksi. Yhteensä Borgström on pelannut 13 nuorten ja yhden poikien maaottelun.


title: Henrik Borgström (jääkiekkoilija)

text: Pitkän, mutta ei kovin isokokoisen Borgströmin vahvuuksina on yleisesti pidetty rannelaukausta ja syöttöjä pienessä tilassa. Hänellä on silti kehitettävää omien sanojensa mukaan fyysisessä pelaamisessa.


title: David Lee (koripalloilija)

text: David Lee (s. 29. huhtikuuta 1983 Saint Louis, Missouri) on yhdysvaltalainen koripalloilija, joka on pelannut NBA:ssa vuodesta 2005 lähtien.


title: David Lee (koripalloilija)

text: New York Knicks varasi isona laitahyökkääjänä tai sentterinä pelaavan Leen NBA:han 30. vuorolla . Tätä ennen hän pelasi neljä kautta Floridan yliopiston joukkueessa. Lee aloitti NBA-uransa Knicksissä, jossa hän pelasi viiden kauden ajan. Tämän jälkeen hän edusti viisi kautta Golden State Warriorsia. Vuonna 2007 Lee valittiin NBA:n tulokkaiden tähdistöottelun arvokkaimmaksi pelaajaksi. ssa hän pelasi vuosina 2010 ja 2013. Vuonna 2013 hänet valittiin myös . Kaudella 2014–2015 Lee voitti Warriorsissa NBA:n mestaruuden. Seuraavan kauden Lee aloitti Boston Celticsissä mutta päätti sen Dallas Mavericksissa. Kesällä 2016 Lee siirtyi San Antonio Spursiin kaksivuotisella sopimuksella, jossa jatko jälkimmäiselle vuodelle oli pelaajan päätettävissä.


title: Jevgeni Ivannikov

text: Jevgeni Ivannikov (s. 29. huhtikuuta 1991 Pietari) on venäläinen jääkiekkomaalivahti, joka edustaa KHL-joukkue Lada Toljattia.


title: Gidsken Jakobsen

text: Gidsken Jakobsen (1908–1990) oli norjalainen ilmailun pioneeri. Nainen, joka lensi omalla lentokoneellaan hämmästytti koko Norjaa.


title: Gidsken Jakobsen

text: Jakobsen suoritti lentolupakirjan kaikkien aikojen toisena norjalaisnaisena. Hän valmistui ilmailukurssinsa parhaana oppilaana.


title: Gidsken Jakobsen

text: Jakobsen oppi Suomessa lentämään vesitasolla, ja osti oman VL Sääski -vesitason vuonna 1929. Se maksoi 18 000 kruunua eli yhdeksän kertaa kertaa palkan, jonka Jakobsen tienasi vuodessa konttoristina isänsä tehtaalla. Koneen nimi oli "Måsen" eli "Lokki".


title: Gidsken Jakobsen

text: Vuonna 1932 hän perusti oman lentoyhtiönsä, tarkoituksenaan aloittaa posti- ja matkustajaliikenne. Se ei kuitenkaan koskaan päässyt kunnolla aloittamaan toimintaansa.


title: Gidsken Jakobsen

text: Jakobsenista tuli kuuluisa ja hän esiintyi lentonäytöksissä Norjassa, Saksassa ja Yhdysvalloissa. Erään onnettomuuden jälkeen hän osti kalatehtaan Narvikista ja vei kalajalosteita Saksaan. Tämä oli vuonna 1940 ongelmallista ja hän joutui sekä norjalaisten että saksalaisten pidättämäksi.


title: Gidsken Jakobsen

text: Sodan aikana häntä epäiltiin vakoilusta saksalaisten hyväksi.


title: Red Bull Junior Team

text: Red Bull Junior Team on Red Bullin nuorien kilpa-autoilijoiden kehitysohjelma, jolla pyritään löytämään ja kasvattamaan uusia lahjakkuuksia. Se perustettiin vuonna 2001.


title: Red Bull Junior Team

text: Akatemian kautta Red Bull saa kuljettajat Formula 1 -talleilleen. Päätalli Red Bull Racingin kuljettajat aloittavat Toro Rosso -tallissa, josta heidät myöhemmin nostetaan mahdollisesti ylös. Akatemiakuljettajat toimivat myös virallisesti tallien testi- ja varakuljettajina.


title: Red Bull Junior Team

text: Ensimmäinen ohjelman kautta F1-sarjaan noussut kuljettaja oli Christian Klien, joka sai paikan Jaguarilta kaudella 2004. Red Bull osti kyseisen tallin Fordilta vuotta myöhemmin, ja nimesi sen Red Bull Racingiksi. Vuotta myöhemmin Red Bull osti Minardi-tallin junioritallikseen, ja nimesi sen Scuderia Toro Rossoksi.


title: Red Bull Junior Team

text: Yhteensä Red Bull Junior Team on tuottanut Red Bullin talleille 11 F1-kuljettajaa vuoteen 2016 mennessä. Lisäksi akatemiassa olleista kuljettajista muissa talleissa F1:ssä ovat ajaneet Enrique Bernoldi, Karun Chandhok ja Patrick Friesacher.


title: Jesse (yhtye)

text: Jesse on helsinkiläinen elektronisen musiikin yhtye, jonka muodostavat Kalifornia-Keke (Niko Liinamaa) ja Stiletti-Ana (Ilari Larjosto).


title: Halo Wars 2

text: Halo Wars 2 on 343 Industriesin ja Creative Assemblyn kehittämä strategiapeli. Pelin on julkaissut Microsoft Studios 21. helmikuuta 2017 Xbox Onelle ja Windows 10:lle. Se on jatkoa vuonna 2009 julkaistulle "Halo Warsille". Peli sijoittuu suoraan "in" tapahtumien jälkeiseen aikaan ja 28 vuotta alkuperäisen "Halo Warsin" jälkeen.


title: Halo Wars 2

text: "Halo Wars 2" on reaaliaikainen strategiapeli. Pelissä on kaksi eri ryhmittymää; United Space Nation Command (UNSC) ja Banished. Kampanja koostuu 13 tehtävästä ja tukee yhteistyöpeliä.


title: Halo Wars 2

text: "Halo Wars 2:n" kehittäminen aloitettiin jo vuonna 2014, mutta se julkistettiin vasta vuoden 2015 Gamescom-messuilla. Yhteistyössä 343 Industriesin kanssa pelin kerrottiin kehittävän Total War -strategiapelisarjasta tunnettu Creative Assembly ja sen julkaistavan Xbox Onelle ja Windows 10 -tietokoneille. Julkaisuajankohdaksi kerrottiin tuolloin vuoden 2016 syksy, mutta Electronic Entertainment Expo 2016 -messutapahtumassa julkaisuajankohdaksi varmistui vuoden 2017 kevät. Amerikkalainen Blur Studio vastaa välianimaatioista. Sillä on myös aiempaa kokemusta "Halo"-sarjan peleistä, viimeisimpänä "".


title: Halo Wars 2

text: Välttääkseen "in" epäonnistuneen julkaisun 343 Industriesin johtaja Bonnie Ross lupasi studion järjestävän kaikista tulevista sarjan peleistä betatestin. Konsolipelaajille avoin beta järjestettiin vuoden 2016 kesäkuun puolivälissä. Alun perin betan oli tarkoitus kestää viikon verran, mutta sitä jatkettiin aluksi kahdella päivällä ja myöhemmin vielä yhdellä päivällä.


title: Halo Wars 2

text: PC- ja konsolipelaajien oli alun perin tarkoitus voida pelata keskenään, mutta ominaisuudesta luovuttiin varhaisessa vaiheessa. Kehittäjät haluavat tehdä pelistä helposti lähestyttävän vasta-alkajille. 343 Industriesin strategiapeliosaston johtaja Dan Ayoyb uusien pelimuotojen saaneen vaikutteita "multiplayer online battle arena" -lajityypin peleistä.


title: Halo Wars 2

text: Ensimmäinen traileri "Halo Wars 2:sta" julkaistiin vuoden 2015 Gamescom-messuilla ja toinen seuraavana vuonna E3-messuilla, jonka lisäksi vierailijoille annettiin mahdollisuus kokeilla pelin demoa. Helmikuussa 2016 343 Industries ja leluvalmistaja Mattel julkistivat yhteistyösopimuksen Halo-aiheisten lelujen tuottamisesta. Kesäkuun puolivälissä järjestetyn betan pelaajille jaettiin ilmaisia kultaisia REQ-pakkauksia "".


title: T-669

text: T-669.0 (nykyään 770) on ČKD:n valmistama kaksitelinen ja kuusiakselinen yksiohjaamoinen dieselveturisarja. Pyöräkerroissa on teräsjousitus ja veturin kori on kiinnitetty alustaan kahdeksasta kohdasta.


title: T-669

text: Veturi on saanut alkunsa vuonna 1963 Tšekkoslovakian ja Neuvostoliiton sekä muiden maiden kuten Albanian kanssa tekemästä vientisopimuksesta. On todennäköistä, että tilaaja on ylläpidon ja varaosien saatavuuden vuoksi vaatinut veturissa käytettävän mahdollisimman paljon T458.1-veturin osia. Kolmen prototyyppiveturin valmistuttua vuoden 1963 lopulla niillä ajettiin perusteellisia koeajoja ČSD:n rataverkolla. Erinomaiset tulokset saivat ČSD:n tilaamaan veturista omiin tarpeisiinsa sovitetun version.


title: T-669

text: SMZ valmisti Dubnicassa sittemmin vuosien 1967 ja 1969 välillä 107 veturia lisää ČSD:lle sekä eräille teollisuusrautateille. Vuonna 1968 Dubnica muokkasi telien ja veturin alustan välistä kiinnitystä, luoden alasarjan T669.1. ČKD-Praha valmisti vuosina 1977 ja 1979 vielä kaksi tämän sarjan veturia.


title: T-669

text: Korkeine konesuojineen, kauas veturin keskikohdasta vietyine keskiohjaamoineen sekä veturia kiertävine käyntisiltoineen T-669-veturisarja vastasi aikansa amerikkalaisia valmistusperiaatteita. Tämä oli osa neuvostoliittolaisen tilaajan vaatimuksia, joiden mukaan veturien oli perustuttava vuonna 1944 Lend-Lease-ohjelman myötä USA:sta Neuvostoliittoon tuotujen vetureiden ratkaisuihin.